cyanic-selkie/wikianc huggingface dataset:
කෘතීම දියමන්ති
ඉහළ පීඩන හා ඉහළ උෂ්ණත්ව (HPHT)
HPHT ක්‍රමයේදී දියමන්ති නිපදවීමට අවශ්‍ය පීඩනය හා උෂ්ණත්වය ලබාදීම සඳහා belt press, cubic press සහ split-sphere (BARS) press ලෙස ප්‍රධාන සම්පීඩන ක්‍රම තුනක් යොදාගනී. මෙහිදී ඉතාකුඩා දියමන්ති ඇට (diamond seeds) සම්පීඩක වල පතුලේ රඳවයි. සම්පීඩක වල අභ්‍යන්තරය සෙල්සියස් අංශක 1400 ට පමණ වැඩි උෂ්ණත්වයකට ලක්කර යොදාගන්න ලෝහ ද්‍රව්‍යය උණුකර ගනී. මෙම ද්‍රවිත ලෝහ යොදාගන්නා පිරිසිඳු කාබන් ප්‍රභවයන් ද්‍රවණය කරයි. ඉන්පසු එම ද්‍රාවිත කාබන් දියමන්ති ඇට වෙත යැවීමෙන් පසු ඒවා මත අවක්ෂේප වී විශාල කෘතීම දියමන්ති බවට හැඩගැසේ. Tracy Hall විසින් GE ව්‍යාපෘතිය යටතේ සිදුකල සොයාගැනීම් සඳහා belt-press තෙරපුම් භාවිතලරන ලදී. මෙහිදී ඉහලින් හා පහලින් තිබෙන කිණිහිරයන් මගින් මධ්‍යයේ ඇති සිලින්ඩරාකාර කුටීරයක් වෙත පීඩනය යොදයි. මෙම තෙරපුන් කම්බි යොදා දැඩිකළ ලෝහ පටි සහිත තීරුවක් මගින් අරීයව සීමා කරනු ලබයි.මෙම කිණිහිර සම්පීඩිත කුටියට විද්‍යුතය සපයමින් ඉලෙක්ට්‍රෝඩ ලෙසද හැසිරේ. විශාල පරිමාණයෙන් සිදුකරනුලබන අවස්ථාවන් සඳහා ලෝහ පටි වෙනුවට හයිඩ්‍රලික් සම්පීඩක යොදා ඇතුලත පීඩනය රඳවාතබාගනී. දෙවන ක්‍රමය වන්නේ cubic –press (ඝණකාකාර තෙරපුම් ) ය. මෙහිදී කිණිහිරයන් හයක් යොදාගනිමින් ඝණකාකාර ලෙස සියලුම පැතිවලට එකවිට පීඩනය යොදයි. ප්‍රථමයෙන් නිපදවන ලද්දේ කිණිහිරයන් හතරක් සහිත චතුෂ්තලීය තෙරපුම් උපකරණයකි. එමගින් මුහුණත් හතරකට පමණක් පීඩනය යෙදියහැකි විය. ඉන්පසු මෙම මුහුණත් ගණන හැකි පමණ ඉහළදැමීමට උත්සාහ දරන ලදී. මේවා සාපේක්ෂව ගත්කළ belt-press යන්ත්‍ර වලට වඩා ප්‍රමාණයෙන් කුඩා වන අතරම ඒවාට වඩා කාර්යක්‍ෂම ලෙස තාපය හා පීඩනය සැපයීමට සමත්ය. නමුත් මේවා විශාල පරිමාන දක්වා පහසුවෙන් වැඩිදියුණු කිරීම අපහසුය. කිණිහිරයන්හි ප්‍රමාණය විශාල කිරීම මගින් පීඩනය එල්ලවන පරිමාව ඉහලදැමීමට හැකිවුවද කලින් යෙදූ පීඩනයම ලබාගැනීමට නම් ඒවා මත යොදන බලයද සාපේක්ෂව වැඩිකළ යුතුය. මෙයට විසදුමක් වන්නේ පීඩනය යොදන මුහුණත් ගණන ඉහළ දැමීම මගින් පරිමාව වැඩි කිරීමය. එනම් මුහුණත් 12 ක් පමණ යොදාගනිමින් ඝණකාකාර පවිමාවක් නිර්මාණය කිරීමය.නමුත් මෙය ඉතා සංකීර්ණ මෙන්ම අපහසු කර්තව්‍යයකි.
රසායනික වාෂ්ප අවසාදනය (CVD)
රසායනික වාෂ්ප අවසාදනය යනු හයිඩ්‍රකාබනික වායු මිශ්‍ර කිරීම මගින් දියමන්ති නිපදවියහැකි ක්‍රමවේදයකි. 1980 කාලයේ සිටම මෙම ක්‍රමය ලොව පුරා පර්යේෂණ සඳහා යොදාගන්නා ලදී. කාර්මික යෙදුම් සඳහා ගුණාත්මක දියමන්ති නිපදවීමට HPHT ක්‍රමය යොදාගනු ලැබුවද, CVD ක්‍රමවේදයෙහි ඇති සරල හා පහසුවෙන් පාලනය කිරීමේ හැකියාව නිසා විද්‍යාගාර පර්යේෂණ සඳහා බොහෝ ප්‍රචලිත ක්‍රමවේදයකි.විශාල ප්‍රදේශයක්පුරා මෙන්ම විවධ උපස්තර මත දියමන්ති වර්ධනයවීමට සැලැස්වීමේ හැකියාව, රසායනික ක්‍රියාවලිය පාලනය පහසුවීම මෙන්ම නිපදවනුලබන දයමන්ති වල ස්වභාවය පාලනයද පහසුවීම මෙම ක්‍රමයෙහි ඇති වාසිදායක තත්වයන් වේ. HPHT ක්‍රමවේදයේදී මෙන් ඉහළ පීඩන යෙදීම මෙහිදී අනවශ්‍ය වන අතර කිලෝපැස්කල් 27 ක පමණ පීඩනයක් යෙදීම ප්‍රමාණවත් වේ. මෙහිදී යොදාගන්නා උපස්තරයන් භාවිතයට පෙර සුදානම් කරගත් යුතුය. ඒ සඳහා ඒවා විවිධ වායුන් සමග සංයෝජනය කර ඒවාහි ශක්තීන් උද්ධීපනය කරනු ලබයි.මේ සඳහා අවශ්‍යවන ද්‍රව්‍ය තෝරාගැනීමත්, පිරිසිඳු කිරීමත්, ඇතැම්විට දියමන්ති නොවන උපස්තරයන් දියමන්ති කුඩු සමග මුසු කිරීමත් සිදුකල යුතුය. දියමන්ති වර්ධනය වන කාලය පුරාවටම උපස්තරයන්හි උෂ්ණත්වය සෙල්සියස් අංශක 800 ක පමණ ප්‍රශස්ත මට්ටමක පවත්වාගෙන යායුතු අතර නිතර පරීක්ෂණයට ලක්කළ යුතුය. යොදාගන්නා වායුන්හි කාබන් ප්‍රභවයන් අන්තර්ගත විය යුතුය. බොහෝදුරට මෙතේන් සමග හයිඩ්‍රජන් වායුව 1:99 පරිමාණයට සම්මිශ්‍රණය කර යොදා ගනී. මෙහිදී හයිඩ්‍රජන් වායුව අත්‍යවශ්‍ය සංඝටකයක් වනුයේ එය දියමන්ති නොවූ කාබන් නිරේධනයට ලක්කරන බැවිනි. සුක්ෂම තරංග, රත්වූ සුත්‍රිකාවක්, චාප විසර්ජකයක්, වෙල්ඩින් පන්දමක්, ලේසර, ඉලෙක්ට්‍රෝන කධම්භයක් හෝ වෙනත් අයුරකින් මෙම වායුන් රසායනිකව ක්‍රියාකාරී වූ පරමාණු බවට අයනිකෘත කරනු ලබයි. සාමාන්‍යයෙන් CVD දියමන්ති, වර්ධක කුටීරයේ කවුළු මගින් නිපදවෙන සිලිකේට නිසා අපවිත්‍රවේ. මෙනිසා ඇතැම්විට සිලිකන්ඩයොක්සයිඩ් කවුළු හා උපස්තර යොදාගැනීමෙන් වැලකීසිටි. තවද කුටීරය තුල බෝරෝන් මිශ්‍ර ද්‍රව්‍ය ඉතාකුඩා ප්‍රමාණයකින් අඩංගු වීමද දියමන්ති වල පිරිසිඳු භාවය අඩු වීමට හේතුකාරක වේ.
ස්ෆෝටනය මගින්(Detonation of explosives)
කාබන් අන්තර්ගත සෆෝටක ලෝහමය කුටීරයක් තුල පුපුරුවා හැරීම මගින් නැනෝමීටර ප්‍රමාණයේ දියමන්ති කැටිති (විෂ්කම්භය නැනෝමීටර 5 ක් පමණ වූ) නිපදවා ගැනීමට හැකිය. මේවා Detonation nanodiamond ලෙස හඳුන්වනුලබයි. මෙම සෆෝටනය සිදුවන කාලය ඇතුලත කුටීරය තුල උෂ්ණත්වය අවශ්‍යපරිදී ඉහළ මට්ටමක පවත්වාගත යුතුය. ස්ෆෝටනයෙන් අනතුරුව කුටීරය ජලයේ ගිල්වීම මගින් ක්ෂණිකව සිසිලනයට ලක් කෙරේ. මෙම ක්ෂණික සිසිලනය නිසා දියමන්ති බවට පරිවර්තනය වූ ද්‍රව්‍ය නැවත ස්ථායි ග්‍රැපයිට් බවට පත්වීම වලකයි.මෙම ක්‍රමවේදයේ ඇතැම් අවස්ථා වලදී ග්‍රැපයිට් කුඩු වලින් පිරවූ ලෝහ නළයක් සෆෝටක කුටීරයතුළ රඳවයි.සිදුවන ස්ෆෝටනය නිසා හටගන්නා අධික තාපය නිසා ග්‍රැපයිට් කුඩු දියමන්ති බවට පත්වීමට අවශ්‍ය පරිසර තත්වයන් එහි ඇතිවේ. මෙමගින් සෑදෙන සංයෝගය ග්‍රැපයිට් හා දියමන්ති නොවන කාබන් ද්‍රව්‍ය වලින් අපවිත්‍රව පවතී.ඒවා දියකර ඉවත්කිරීම සඳහා උණුසුම් නයිට්‍රික් අම්ලයේ දිගු වේලාවක්(සෙල්සියස් අංශක 250 - දිනක් පමණ) ගිල්වා තැබීම සිදුකරයි. මෙලෙස ලබාගන්න නැනෝමීටර ප්‍රමාණයේ දියමන්ති කුඩු බොහෝ වශයෙන් ඔපදැමීමේ කටයුතු සඳහා යොදාගනී. ප්‍රධාන වශයෙන් චීනය, රුසියාව හා බෙලරූස් හි මහාපරිමාණයෙන් මේවා නිෂ්පාදනය සිදුවේ.
අතිධ්වනිත කුහරණය(Ultrasound cavitation)
මෙහිදී සාමාන්‍ය වායුගෝල පීඩන හා කාමර උෂ්ණත්ව යටතේ කාබනික ද්‍රාවක තුල ග්‍රැපයිට් අවලම්භනය මගින් මයික්‍රෝමීටර ප්‍රමාණයේ කෘතීම දියමන්ති නිපදවිය හැක. යොදාගන්නා ග්‍රැපයිට් ප්‍රමාණයෙන් 10% ක පමණ කොටසක් දියමන්ති බවට පරිවර්තනය කිරීම මෙමගින් සිදුකල හැකිය. මේ සඳහා වන වියදම HPHT ක්‍රමවේදය සඳහා වන වියදමටම ආසන්න වේ. සංසන්දනාත්මකව බලන විට මේ සඳහා සරල උපකරණ සහ ක්‍රමවේදයන් උපයෝගී කරගනී. නමුත් 2012 වර්ෂය වන විටත් මෙම ක්‍රමවේදයට අනුව කාර්මික වශයෙන් දියමන්ති නිපදවීම සිදුනොවුඅතර පර්යේෂණ කණ්ඩායම් දෙකක් විසින් තවදුරටත් පර්යේෂණ සිදුකරමින් පවතින බව වාර්තාවේ.වියදම අඩුකරගනිමින් කාර්යක්ෂමව මෙම ක්‍රියාවලිය වැඩිදියුණු කිරීම සඳහා යොදාගන්නා අතිධ්වනි ශක්තීන් වල වෙනස්වීම්, ග්‍රැපයිට් කුඩුවල ස්වභාවය හා ඒවා සකසන ආකාරය, ගතවන කාලය හා ද්‍රාවක පිලිබඳ නිශ්චිත තොරතුරු තවමත් පර්යේෂණ මට්ටමේ පවතී.
ගතිලක්ෂණ
දියමන්ති වල ප්‍රධාන ලක්ෂණය ලෙස පෙරසිටම සොයාගනු ලැබූවේ ඒවාහි ස්ඵටික අතර ඇති ස්ථායි බවයි.සංශුද්ධ භාවය හා ස්ඵටිකරූපී බව, මේවා එහාමෙහා හොදින් පෙනෙන පාරදෘශ්‍ය ද්‍රව්‍ය බවට පත්කරයි.තවද මෙහි පවත්නා දැඩිබව, ප්‍රකාශ අපකිරණය (ප්‍රභාව) හා රසායනික ස්ථායිතාවය දියමන්ති ඉතා ප්‍රචලිත මැණික් විශේෂයක් බවට පත්කරන ලදී. මේවාහි පවතින ඉහළ තාප ස්ථායිතාවයද නිසා කාර්මික යෙදුම් සඳහා බොහෝසෙයින් ප්‍රයෝජනවත් වේ. ප්‍රකාශ අපකිරණය සෑම දියමන්තියකටම පොදු ලක්ෂණයක් වුවද අනෙක් ලක්ෂණ ඒවා නිෂ්පාදනය කරනුලබන ක්‍රමවේදය අනුව වෙනස් වේ.
ස්ඵටිකරූපී බව (Crystallinity)
දියමන්ති එක් තනි ස්ඵටිකයක් හෝ කුඩා ස්ඵටික වල එකතුවක්(polycrystal) ලෙස හෝ පැවතිය හැකිය. ප්‍රමාණයෙන් විශාල පාරදෘශ්‍ය දියමන්ති බොහෝවිට මැණික් ගල් ලෙස භාවිතයට ගනී. බහුස්ඵටිකරූපී දියමන්ති [Polycrystalline diamond (PCD)] කුඩා දියමන්ති කැටිති වලින් සමන්විතවේ. මේවා විශාල වශයෙන් ආලෝකය අවශෝෂණය කර ප්‍රකිරණය කරන අයුරු පියවි ඇසින් දැකගත හැකිවේ. එමනිසා මේවා මැණික් ලෙස භාවිතයට නොගන්නා අතර කාර්මික උපකරණ නිෂ්පාදනය සඳහා බහුලව යොදාගනී.මෙම බහුස්ඵටිකරූපී දියමන්ති බොහෝවිට විග්‍රහ කරනු ලබන්නේ ඒවාහි සාමාන්‍ය ප්‍රමාණය අනුවය. ඒවා නැනෝමීටර පරිමාණයේ සිට මයික්‍රෝමීටර ප්‍රමාණ දක්වා පරාසයක පවතී.ඒවා පිලිවෙලින් නැනෝස්ඵටිකරූපී දියමන්ති හා මයික්‍රෝස්ඵටිකරූපී දියමන්ති ලෙස හදුන්වයි.
දැඩිබව
ලොව පවතින දැඩිබවින් ඉහලම ද්‍රව්‍යය දියමන්ති වේ. ඛණිජ ද්‍රව්‍ය වල දැඩිබව වර්ගීකරණය සඳහා වූ මෝස් පරිමාණයට (Mohs scale of mineral hardness) අනුව [1(මෘදු ද්‍රව්‍ය) සිට 10(දෘඩ ද්‍රව්‍ය)] කෘතීම දියමන්ති දැඩිබවින් ඉහලම ස්ථානය වන 10 හිමිකරගනී. කෘතීම දියමන්ති වල දැඩිබව එහි සංශුද්ධභාවය, ස්ඵටිකරූපී බව හා ඒවාහි හැඩගැස්ම මත රඳා පවතින අතර දැඩිබව ඉහළතම වන්නේ ස්ඵටික නිදහස් ලෙස දිශානුගතව පිළියෙලවූ දියමන්ති වලය. CVD ක්‍රමවේදයට අනුව නිපදවන නැනෝස්ඵටිකරූපී දියමන්ති වල දැඩිබව ඒකස්ඵටිකරූපී දියමන්තියක මෙන් 30% සිට 75% දක්වා පරාසයක විචලනය වේ. නමුත් මෙය පාලනය කිරීමට ක්‍රමවේදයන් පවතින අතර ඇතැම් කෘතිමව නිපදවන ඒකස්ඵටිකරූපී දියමන්ති හා HPHT ක්‍රමවේදයට නිපදවන නැනෝස්ඵටිකරූපී දියමන්ති ස්වාභාවිකව හමුවන දියමන්ති වලටත් වඩා දැඩිබවින් ඉහළය.
අපිරිසිඳු වීම හා අපද්‍රව්‍ය(Impurities and inclusions)
සෑම දියමන්තියකම පරමාණු අන්තර්ගත වන අතර ඇතැම්විට මේවා ඒකරාශීවී තරමක් ප්‍රමාණවත් අපැහැදිලි කලාප ලෙස දියමන්ති තුල දක්නට ලැබේ.අසංශුද්ධ දියමන්ති නිපදවීම සාමාන්‍යයෙන් සිදුනොකරන අතර ඇතැම්විට නොයෙන් අවශ්‍යතා උදෙසා මෙලෙස වෙනත් සංයෝග මිශ්‍ර කිරීම සිදුකරයි. උදාහරණයක් ලෙස සංශුද්ධ දියමන්ති විද්‍යුත් පරිවාරකයක් වනමුත් බෝරෝන් මිශ්‍රිත දියමන්ති විද්‍යුත් සන්නායකයක් ලෙස හැසිරෙන නිසා බෝරෝන් මගින් අපවිත්‍ර කිරීම සිදුකරයි. තවද නයිට්‍රජන් අඩංගු වන දියමන්ති එහි දැලිසෙහි සිදුවන වෙනස්කම් හේතුවෙන් දැඩිබවින් ඉතා ඉහළ වේ.
තාප සන්නායකතාව
බොහෝ විද්‍යුත් පරිවාරක ද්‍රව්‍යමෙන් නොව දියමන්ති ඉතා හොඳ තාප සන්නායකයක් වන්නේ එහි ස්ඵටික අතර පවතින ශක්තිමත් කෝවෙලන්ට් බන්ධන (covalent bonding) නිසාය. සියලුම ඝන ද්‍රව්‍ය අතුරින් ඉහලම තාප සන්නායක ද්‍රව්‍යය වන්නේ පිරිසිඳු දියමන්තිය. ඒකස්ඵටිකරූපී කෘතීම දියමන්ති 12C (99.9%) ඉහලම තාප සන්නායකතාව සහිත ද්‍රව්‍යය වන අතර කාමර උෂ්ණත්වයේදී 30 W/cm•K ද එය තඹ ලෝහය මෙන් 7.5 ගුණයක්ද වේ. ස්වාභාවික දියමන්ති වල අඩංගු වන 13C නිසා ඒවාහි තාප සන්නායකතාව 1.1% කින් පමණ අඩු වේ. ස්වර්ණාභරණ කාර්මිකයන් දියමන්ති සත්‍ය හෝ ව්‍යාජ දැයි හඳුනාගැනීමට මේවාහි තාප සන්නායකතාව උපයෝගිකරගනී. මේ සඳහා බැටරි ශක්තියෙන් ක්‍රියාත්මකවන සිහින් තඹ තුඩු සහිත තර්මිස්ටර යුගලක් යොදාගනියි. එක තර්මිස්ටරයක් තාපය සපයන මෙවලමක් වශයෙන් ක්‍රියාකරන අතර අනෙක තඹ තුඩෙහි උෂ්ණත්වය මිනුම්ගත කරයි. යොදාගත් දියමන්තිය සත්‍ය දියමන්තියක් නම් එය තඹ තුඩෙහි පවතින තාපය ක්ෂණයකින් සන්නයනය කර තත්පර දෙකක් තුනක් අතර කාලයකදී, ගණනය කළහැකි තරමේ උෂ්ණත්ව වෙනසක් ලබාදෙයි.
Machining සහ කැපුම් උපකරණ
දියමන්ති වල පවතින දැඩිබව බොහෝ කාර්මික ප්‍රයෝජන සඳහා යොදා ගනී. දියමන්තිවල පවතින මෙම ලක්ෂණය ඒවා Machining සහ කැපුම් උපකරණ සඳහා වන සුදුසුතම ද්‍රව්‍යය බවට පත්කරයි.ලොව පවත්නා දැඩිම ද්‍රව්‍යය දියමන්ති වන බැවින් අනෙක් ද්‍රව්‍යයන් කැපීමට මෙන්ම දියමන්ති කැපීමට හා ඔප දැමීමටද යොදාගනී. සීරීම් ද්‍රව්‍යය ලෙස දියමන්ති කුඩු යොදාගැනීමද, විදුම් යන්ත්‍ර කටු හා කියත්වලතුඩු සඳහාද බහුලව භාවිතා කරයි. ස්වාභාවික දියමන්ති මෙවැනි කාර්යයන් සඳහා යොදාගත්තද බහුලව යොදාගනු ලබන්නේ HPHT ක්‍රමවේදයට නිපදවනු ලබන කෘතීම දියමන්තිය. නමුත් දියමන්ති වේගයෙන් ක්‍රියාත්මකවන යකඩ මිශ්‍රලෝහ සහිත Machining යන්ත්‍ර සඳහා සුදුසු නොවන්නේ ඉහළ උෂ්ණත්ව යටතේ යකඩ සමග මිශ්‍රවිය හැකි බැවිනි. සාමාන්‍යයෙන් කැපුම් උපකරණ, ඒවාහි ලෝහ ආකෘතිය මත මයික්‍රෝරෝමීටර ප්‍රමාණයේ දියමන්ති විසුරුවහැරීම මගින් තැනීම සිදුකරයි. මේ සඳහා යොදාගන්න දියමන්ති, කර්මාන්තයේදී බහුස්ඵටිකරූපී (PCD) දියමන්ති ලෙස හඳුන්වයි. PCD තුඩු සහිත උපකරණ අකර කර්මාන්තයේදී හා කැපීම යන්ත්‍ර සඳහා බහුලව යොදාගනී. පසුගිය වසර 15ක් පුරා පර්යේෂණ සිදුකරමින් මෙම යන්ත්‍ර කොටස් සඳහා CVD දියමන්ති යොදාගැනීමට උත්සහකලද අදටත් PCD යොදාගනිමින් නිෂ්පාදනයන් සිදු කෙරේ.
තාප සන්නායක
ලෝහ වැනි බොහෝ තාප සන්නායක ද්‍රව්‍ය විද්‍යුත් සන්නයකද වේ. නමුත් පිරිසිඳු කෘතිම දියමන්ති ඉතා ඉහළ තාප සන්නායක වනමුත් නොසැලකියහැකි තරම් කුඩා විද්‍යුත් සන්නායකතාවක් දරයි. දියමන්ති සතු මෙම ගුණාංග දෙකෙහි සුසංයෝගය,විද්‍යුත් යෙදුම් සඳහා බොහෝ සෙයින් උපකාරීවේ. එමනිසා මේවා අධි ශක්ති ලේසර ඩයෝඩ හා ට්‍රාන්සිස්ටර සඳහා තාප අවශෝෂක ලෙස බහුලව යොදාගනී. දියමන්ති කාර්යක්‍ෂම ලෙස තාපය අවශෝෂණය කරගැනීම නිසා මිලාධික මෙම උපකරණ වල ආයුකාලය දිගුකරගැනීමට මෙමගින් හැකියාව ලැබේ. දියමන්ති සඳහා වන වියදමද අධික මුත් එම යන්ත්‍ර යලි ස්ථාපනය කිරීම ඊටත් වඩා වියදම් අධිකය.තවද අර්ධසන්නයක අධික රත්විමෙන් ආරක්ෂා කිරීමටද දියමන්ති යොදාගනී.
ප්‍රකාශ ද්‍රව්‍ය ලෙස
දැඩිබව, රසායනිකව නිෂ්ක්‍රියව හැසිරීම, ඉහළ තාප සන්නායකතාව හා තාප ප්‍රසාරණය ඉතා කුඩාවීම වැනි ගුණාංග හේතුකොටගෙන අධෝරක්ත සහ ක්ෂුද්‍ර තරංග විකිරණ සම්ප්‍රේෂණය සඳහා වඩාත් උචිත ද්‍රව්‍යලෙස දියමන්ති හැදින්විය හැක. එමනිසා අධිශක්ති CO2 ලේසර සහ gyrotrons වල අඩංගුවූ සින්ක් සෙලනයිඩ් (zinc selenide) වෙනුවට කෘතීම දියමන්ති යෙදීම සිදුකරයි. මේ සඳහා යොදාගන්න කෘතීම දියමන්ති සෙන්ටිමීටර් 10ක පමණ විශාල විශ්කම්භයක් සහිත ඉතා තුනී තැටි අකාරයේ ඒවාය. මේවා නිපදවිය හැක්කේ CVD ක්‍රමවේදයට පමණි. සින්ක්‍රෝට්‍රෝන (synchrotrons) වැනි අධි ශක්ති විකිරණ ප්‍රභවයන් ලෙස යොදාගන්න උපකරණ වල විවර්තන ග්‍රේටිම (diffraction grating) සඳහා යොදාගත් සිලිකේට, ඒකස්ඵටිකරූපී දියමන්ති මගින් ප්‍රතිස්ථාපනයට හැකිවුයේ HPHT හා CVD කෘතීම දියමන්ති සංශුද්ධභාවය හා ස්ඵටිකරූපී ස්වභාවය (crystallographic structure) අතින් පරිපූර්ණ වූ නිසාය. HPHT සහ CVD දියමන්ති අධික පීඩන යොදාගන්නා දියමන්ති කිණිහිර කුටීර වල විද්‍යුත් සහ චුම්භක මිනුම් ලබාගැනීම සඳහා අවශ්‍ය පාරදෘශ්‍ය කිණිහිර නිර්මනයට යොදා ගනී.
ඉලෙක්ට්‍රොනික යෙදුම්
කෘතීම දියමන්ති නිපදවීමේදී බෝරෝන් සහ පොස්ෆරස් වැනි ද්‍රව්‍ය එකතු කිරීම මගින් අර්ධ සන්නායක ලෙස භාවිතයට ගතහැකි දියමන්ති නිපදවිය හැකිවීම මේවාහි තවත් වැදගත් ප්‍රයෝජනයකි. කෘතීම දියමන්ති වල සාමාන්‍ය කාබන් වලට වඩා එකක් වැඩි වශයෙන් හෝ එකක් අඩු වශයෙන් සංයුජතා ඉලෙක්ට්‍රෝන පිහිටන බැවින් මේවා p- වර්ගයේ හෝ n- වර්ගයේ අර්ධ සන්නායක ලෙස හැසිරේ. කෘතීම දියමන්ති බෝරෝන් හා ෆොස්ෆරස් සමග කලවම් වීමෙන් (Doping) සාදන n-p සන්ධි මගින් UV කිරණ සපයන ආලෝක විමෝචක ඩයෝඩ (LED) නිපදවිය හැක. මේවා සතු වාහක සංචලතාව, පාර විද්‍යුත් භාවය වැනි ගුණාංග ද ඉලෙක්ට්‍රොනික විද්‍යාවේ යෙදුම් සදහා වැදගත් වේ. කෘතිම දියමන්ති ට්‍රාන්සිස්ටර විද්‍යාගාර වල නිපදවන ලදී. සිලිකන් ට්‍රාන්සිස්ටර මෙන් නොව මේවා ඉහළ උෂ්ණත්ව වලදීද නිසි අයුරින් ක්‍රියාත්මක වන අතර රාසයනිකව හා විකිරණ මගින් සිදුවන හානි වලට ප්‍රතිරෝධී වේ. නමුත් තවමත් මෙම ට්‍රාන්සිස්ටර කාර්මික මට්ටමින් භාවිතා නොවේ. තවද කෘතීම දියමන්ති විකිරණ හදුනා ගන්නා උපාංගයන් ලෙස යොදාගනු ලබයි. මේවාට විකිරණ මගින් හානි සිදු නොවන අතර පුළුල් බෑන්ඩ්ගැප් ( bandgap) එකක් පවතී(5.5 eV). තවද මේවා Stanford Linear Accelerator වල BaBar හදුනාගනිමේ උපකරණ සඳහා ද භාවිතා කරයි.
සන්නයන ගුණ සහිත CVD දියමන්ති විවිධ අවස්ථාවන් සදහා ඉලෙක්ට්‍රෝඩ ලෙස යොදාගනී. තවද ජිවාණු හදුනාගැනීමේ පර්යේෂණ සඳහා CVD දියමන්ති යොදාගනී. අපවහන ජලය පිරිසිදු කිරීම වැනි ක්‍රියාවන්හිදීද ඉලෙක්ට්‍රෝඩ ලෙස මේවා යොදාගන්නේ භෞතික හා රසායනික වශයෙන් (කාබනික ද්‍රව්‍යය සමගද ) ස්ථායි නිසාය.
මැණික් ලෙස
වර්තමානය වන විට මැණික් හා ස්වර්ණාභරණ වෙලදපලෙහි පවත්නා දියමන්ති අවශ්‍යතාවයෙන් 2% පමන ප්‍රමාණයක් HPHT හා CVD දියමන්ති මගින් සැපයේ. මේවා බොහෝ විට කහ, නිල්, අවර්ණ / සුදු පැහැති වේ. නයිට්‍රජන් මිශ්‍රිත ඒවා කහ පැහැති වන අතර නිල් පැහැති වන්නේ බෝරෝන් මිශ්‍රිත දියමන්තිය. අනෙක් වර්ණ වන කොළ හා රෝස පැහැයන් සන්ස්ලේෂණයෙන් පසුව ප්‍රකිරණය මගින් ලබාගනි. ඇතැම් දියමන්ති නිෂ්පාදන සමාගම් මතක සටහන් සහිත දියමන්ති (memorial diamonds ) නිෂ්පාදනයද සිදු කරයි. Several companies also offer memorial diamonds grown using cremated remains. විද්‍යාගාර වල නිපදවන ඇතැම් මැණික් තත්වයේ දියමන්ති රසායනිකව හා භෞතිකව ස්වාභාවික දියමන්ති වලට සර්ව සමාන වේ. ඇතැම් විට ස්වාභාවික ඒවාට වඩා උසස් ගනයේ වේ. මෙනිසා ආකර දියමන්ති කර්මාන්තයේ පැවැත්ම උදෙසා නීතිමය හා වානිජමය countermeasures පනවා ඇත. මිනිසා විසින් නිර්මාණය කරන දියමන්ති වර්ණාවලික්ෂයේ අධෝරක්ත, පාරජම්බුල හෝ x-කිරණ තරංගආයාම මගින් වෙනකොට හඳුනාගත හැකිය. De Beers හි HPHT හා CVD දියමන්ති වල- නයිට්‍රජන්, නිකල් හෝ වෙනත් ලෝහ ද්‍රව්‍ය අඩංගු දැයි නිරීක්ෂණයට UV ප්‍රතිදිප්තිය භාවිතා කරන ලදී. එක් දියමන්ති නිෂ්පාදක සමාගමක් ප්‍රසිද්ධ ප්‍රකාශයක් සිදු කරමින් කියා සිටියේ ඔවුන් සතුව ඇති සියලු දියමන්ති සඳහා ලේසර භාවිත කර යොදන ලද අනුක්‍රමික අංකයක් පවතින බවයි. එම සමාගමේ වෙබ් අඩවියේ දක්වා ඇත්තේ ඒ සඳහා Gemesis created යන වචන සහ LG (laboratory grown) යන පෙර යෙදුමද භාවිතා කර ඇති බවයි.
ශාන්ත අන්තෝනි දේවස්ථානය, වහකෝට්ටේ
දුර්භික්ෂ දුරු කරමින් ප්‍රාතිහාර්ය පාන
වාසල බැඳි කොටුවේ පල්ලිය
පෘතුගාලයේ ලිස්බන් නුවර ධනවත් පවුලක උපත ලබන ෆ්‍රනැන්ඩු මාටින්ස් ප්‍රැන්සිස්කන් නිකායික පියතුමෙකු ලෙස සරල දිවියක් තෝරාගන්නේ දිළිඳු අසරණ මිනිසුන් වෙනුවෙන් කැපවීමට තිබෙන කැමැත්ත නිසාමයි. තමන් පීඩා විඳිමින් වුන් රෝගාබාධයන් ද අමතක කර ධර්මයට කැපවන මේ ගුණගරුක පියතුමා තමන් විසින් ම උනන්දුවෙන් ඇතිකරගත් ධර්ම ඥානයෙනුත් චතුර කථිකත්වයෙනුත් යුතු වූ බැවින් බොහෝ ගෞරවයට පාදක වුණා. " ප්‍රාතිහාර්යේ සාන්තුවරයා " ලෙස ප්‍රසිද්ධ වන මෙතුමා 1231 ජුනි 13 වෙනිදා පාදුවාහී දී ස්වර්ගස්ථ වූ බැවින් 'පාදුවාහී ශාන්ත අන්තෝනි මුනිඳු ' යන නමින් අද ද බොහෝ බුහුමන් ලබන්නේ තවමත් එතුමන්ගේ පිහිට ධාර්මික ජනතාවට නොඅඩුව ලැබෙන නිසයි.
ඒ. සී. ලොරී විසින් ලියන ලද ගැස්ටියර් ග්‍රන්ථයේ ද සඳහන් පරිදි ලංකාව තුළ කතෝලික ධර්මය ව්‍යාප්ත කළ පෘතුගාල ජනතාව ලන්දේසි ආක්‍රමණ සමඟ බොහෝ පීඩාවන්ට ලක්වන අතර රටින් පිටවීමට නොහැකි වූ ජනයා උඩරට රජුගේ ආරක්ෂාව ලබා රජ වාසලක් හා බළකොටුවක් පැවති මාතලේ දිස්ත්‍රික්කයේ උඩුගොඩ පල්ලේ සිය පත්තුවේ පදිංචි වෙනවා. මෙසේ කෝට්ටේ සිට ආ ජනතාව අතර කතෝලික ධර්මයට අයත් කිසිවක් ළඟ පවතින බව හසුවුවහොත් ලන්දේසින් අතින් මැරුම්කන්නට සිදුවන බැවින් බත් හැලියක සඟවාගෙන පැමිණි අන්තෝනි මුනිදුන්ගේ ප්‍රතිමාවක් බළකොටුව අසල තැම්පත් කල ජනතාව එයට රාත්‍රි කාලයේ යාඥා කර තිබෙනවා.
සිහල වංශිකයෙකු ලෙසින් පළමුව කතෝලික දහම වැළඳගත් දොන් පිලිප් කුමරා රාජාභිෂේක ලබන්නේ ද The Ceylon Almance නම් බ්‍රිතාන්‍ය ලේඛනයේ ද සඳහන් වන මෙම බළකොටුව තුළයි. 1687 වර්ෂයේ දී ජුසේවාස් පියතුමා ද මේ පැල්පත් දෙව් මැඳුර තුළ සිට ධර්ම ප්‍රචාරන කටයුතු සිදුකර ඇති අතර ගොන්සාලිවේස් පියතුමා 1705 වසරේ සිට මෙහි පදිංචිව ජනතාවට සේවය කර තිබෙනවා.
නැති වූ දේවල් සොයා දීමට, දුරබැහැර ගමන් වලදී ආරක්ෂාව ලැබීමට මෙන්ම රෝගාබාධ මැඬගෙන ජීවිතයේ කඩඉම් ජයගන්නට ද අන්තෝනි මුනිඳුට වන බාර-හාර රුකුලක් වන බව ප්‍රසිද්ධියි. මාතලේ කඳු අතර සිසිලස ලබාදෙන සුන්දර පරසරය සිතට සැහැල්ලුවක් ගෙනෙන බව නම් අමුවෙන් කිවයුතු නැත. විවේකය විඳින්න ජාති ආගම් භේදයකින් තොරව ජනතාව සඳහා විවෘත අතර පරිසරවේදී අයවලුන්ට පක්ෂී වර්ග 50ක් පමණ අවට දැකගත හැකිය.
2 පැලස්
පැලස්, සුළු-ග්‍රහලෝක නාමකරණය 2 පැලස්, යනු ( සේරීස්ට පසුව), සොයාගන්නා ලද දෙවන ක්ෂුද්‍ර ග්‍රහයා වන අතර සෞර ග්‍රහ මණ්ඩලයෙහි විශාලතම ක්ෂුද්‍ර ග්‍රහයන් අතුරින් එකකි.
මිලී සයිරස්
1992-2002: මුල් ජීවිතය සහ වෘත්තීය ආරම්භය
ඩෙස්ටිනි හෝප් සයිරස් 1992 නොවැම්බර් 23 වන දින ටෙනසිහි ෆ්‍රෑන්ක්ලින් හිදී උපත ලැබීය.
තුරුණු පෘථිවි මැවුම්වාදය
තුරුණු පෘථිවි මැවුම්වාදය යනු, ආබ්‍රහමික දෙවියන්වහන්සේගේ සෘජු න්‍රියාවන් මගින්, සමහරවිට වසර  5,700 සහ 10,000 අතර කාලයකට පෙර,  විශ්වය, පෘථිවිය සහ  පෘථිවිය මත සියළු ජීවය  මැවූ බව පැවසෙන  ආගමික විශ්වාසයකි.
උණගලාවෙහෙර රාජමහා විහාරය, හිඟුරක්ගොඩ
පුරාණ ස්තූපය
උනගලවෙහෙර ස්තූපය පොළොන්නරුවෙන් පිටත දෙවන විශාලතම ස්ථූපය වේ. ස්තූපය මීටර 30ක් උසය. මෙම ස්තූපය ඉදිකර ඇත්තේ හුණු බදාමයෙන් බවත්, එම බදාම තට්ටුව කෙතරම් ඝනකමින් යුක්තද යත් එකල එය හුණුගල් වෙහෙර ලෙසින් හැඳින්වූ බවත් පසුව එය උණගලා වෙහෙර ලෙස හැඳින්වූ බවත් ජනප්‍රවාදයේ සඳහන් වේ. වෙනත් මූලාශ්‍රවල සඳහන් වන්නේ ස්ථූපය තැනීමේදී ගල් නොමැතිවීම නිසා එම ස්තූපය පසුව ‘ඌනගල් වෙහෙර’ ලෙසත් පසුව ‘උණගලා වෙහෙර’ ලෙසත් නම් වූ බවයි. දුටුගැමුණු රජ දවස (ක්‍රි.පූ 161-137) මෙම ප්‍රදේශය හැඳින්වූයේ ‘ජයබිම’ යනුවෙනි. පසුව ක්‍රිස්තු වර්ෂ 7 වැනි සියවසේ දී මෙම ස්ථානයේ ස්තූපයක් ඉදිකර ඇති අතර එය ‘ජයබිම වෙහෙර’ ලෙස හඳුන්වනු ලැබිණි. චෛත්‍යයේ උතුරු හා දකුණු දෙපස වාහල්කඩ දෙකක් ද, බටහිර දෙසින් නටබුන් වූ පිළිම ගෙයක් ද, නැඟෙනහිර දෙසින් නිශ්ශංකමල්ල රජු (ක්‍රි.ව. 1187-1196) විසින් කරවන ලද ස්තූපයේ කුඩා ආකෘතියක් ද ඇත.
පුරාණ ආරාම සංකීර්ණය
හතරවන දප්පුල රජුගේ පාලන සමයේදී (ක්‍රි.ව. 923-935) මෙම විහාරය හඳුන්වනු ලැබුවේ පුවාරම් (පූර්වාරාම) රජමහා විහාරය යනුවෙනි. මෙම විහාරස්ථානය රිටිගල ආරාමයට අනුබද්ධව පැවතිණි. එකල මෙම විහාරස්ථානය පිහිටි භූමිය හැඳින්වූයේ ‘හිඟිනිවැල්ල’ යනුවෙනි. පසුව මෙම ආරාම සංකීර්ණය පළමුවන පරාක්‍රමබාහු රජු (ක්‍රි.ව. 1153-1186) විසින් ප්‍රතිසංස්කරණය කරන ලදී. මෙම ආරාම සංකීර්ණය මහා විහාර සම්ප්‍රදායට අනුව ස්ථූපය කේන්ද්‍ර කරගනිමින් ඉදිකර ඇත. ආරාම සංකීර්ණයට අයත් නටබුන් වූ ගොඩනැගිලි ස්තූපය අවට පිහිටා ඇත.
වාර්ෂික අරලිය මල් පූජා කිරීමේ උත්සවය
'වාර්ෂික අරලිය මල් පූජා කිරීමේ උත්සවය' හෙවත් 'අරලිය මල් පූජාව' යනු ශ්‍රී ලංකාවේ ප්‍රථම අරලිය මල් පූජා කිරීමේ උත්සවයයි. අරලිය මල් දස ලක්ෂයක් පූජා කිරීම 1995 දී ආරම්භ විය.
මූලාශ්‍ර
ප්‍රවර්ගය:දාගැබ් - ශ්‍රී ලංකා ප්‍රවර්ගය:ශ්‍රී ලංකාවේ ආගමික සිද්ධස්ථාන ප්‍රවර්ගය:බෞද්ධ සිද්ධස්ථාන ප්‍රවර්ගය:පොළොන්නරුව දිස්ත්‍රික්කයේ බෞද්ධ සිද්ධස්ථාන‎ ප්‍රවර්ගය:Coordinates on Wikidata
වතුරවිල ආරණ්‍ය සේනාසනය
෴ පොළොන්නරු යුගයෙන් පසු මෙරට නිර්මාණකරුවන් අතින් නිමවූ පළමු සෙල් බුද්ධ ප්‍රතිමාව ෴
1953 වර්ෂයේ දී බෝධිසත්ව ගුණෝපේත වතුරවිල ශ්‍රී ඤාණානන්දාභිධාන වනවාසී මහනායක හිමිපාණන් විසින් ආරම්භ කරන ලද වතුරවිල ආරණ්‍ය සේනාසනය ගාල්ල දිස්ත්‍රික්කයේ කහදූව, වතුරවිල ගුලන කන්ද ආශ්‍රිතව පිහිටා ඇත. ඇල්පිටිය කහදූව මාර්ගයේ හෝ පිටිගල මාර්ගය ඔස්සේ කිලෝමීටර් 15ක් දුර ගෙවා අක්කර 80ක පමණ භූමිභාගයකට හිමිකම් කියන මේ පිංබිමට පැමිණිය හැකිය.
මිනුවන්ගොඩ ස්ටාර් ග්‍රැනයිට් ගල් කැටයම් අධිපති විශ්වකීර්ති දේශමාන්‍ය H. C. L. වික්‍රමසිංහ මහතා ප්‍රමුඛ ලාංකීය නිර්මාණකරුවන් පිරිස කයෝත්සර්ග අභය මුද්‍රාවෙන් යුත් අඩි 42ක් උස ශෛලමය බුද්ධ ප්‍රතිමාව හා පසුබිම් නිර්මාණ වන මල් අසුන, පියගෙට පෙළ හා කොරවක්ගල් යන සියල්ල ගලින් ම මනාකොට නිර්මාණය කර ඇත. වසර 08ක පමණ මෙම නිර්මාණ වෑයම සඳහා කෝටි 05ක ධනස්කන්දයක් වැය වී තිබේ.
මදුනාගල, කළුගල වැනි තවත් වනවාසී ආරණ්‍ය සේනාසන 200කට මූලස්ථානය වන වතුරවිල ආරණ්‍ය සේනාසනය තුළ මහනුවර දළදා මාළිගයේ ආකෘතිය අනුව සකස් කළ ධාතු මන්දිරයක් ද පවතී. පරිසරය හා මනාකොට බද්ධව හෙළ බොදු නිර්මාණ කෞශල්‍යය විදහාපාන වතුරවිල ආරණ්‍ය සේනාසනය හිත ගත නිවන සොඳුරු ඉසව්වක් වේ.
ජනප්‍රවාද‌
ජනප්‍රවාද නමින් හදුන් වන්නේ ජනයා විසින් කටින් කට රැගෙනආ විවිධ විස්ථරයන් රැගත් තොරතුරුය. මේවායෙහි වැරදි නිවැරදි බව අවිනිශ්චිතය. මෙම තොරතුරු විවිධ පුද්ගලයනගේ අතින් ඔවුන්ට ඇසූ දුටු අයුරින් හා ඔවුනෙග් බුද්ධියට අනුව ග්‍රහණය කරගත් දෙවල් වලින් සමන් විත නිසා මේවා තුල මානවකේන්ද්‍රණවාදී අදහස් තිබිය හැක. ජනප්‍රවාද ඇතැම් විට යම් ඓකිහාසිස සංසිද්දීන් මූලාහ්‍ර කරගෙන බිහිවෙයි. ඇතැම් ඓතිහාසික තොරතුරු ගවේශනයේ දී ජනප්‍රවාද ඉතා වැදගත්වෙයි ඇතැම් සංස්සිද්දීන් පිළිබද ගෙතුන ජනප්‍රවාද ඔස්සේ පරීක්ෂණ පැවැත්වීමෙන් එයට අදාල පුරාවිද්‍යාත්මක සාධක ලැබුන අවස්ථා ඇත. චීන ජනප්‍රවාද ඇසුරෙන් කැණීම් සිදුකළ කනින්හැම් ප්‍රමුක පුරාවිද්‍යාඥයන්ට අතීත ඉන්දියාවේ පසින් වැළලීගිය අභිමනවත් බෞද්ධ ශිෂ්ටාචාරය සොයාගැනීමට හැකිවිය. මේ ආකාරයට පුරාවිද්‍යඥයන් ජනප්‍රවාද ර්‍මලාශ්‍ර කරගෙන කැණිම් සිදු කරයි. මීට අමතරව විවිධ භෞතික හා අභෞතික සංස්කෘතිය වටා ගොඩ නැගුන ජනප්‍රවාද පවතී.
1908 ගිම්හාන ඔලිම්පික්
1908 ගිම්හාන ඔලිම්පික්, නිල වශයෙන් Games of the IV olympiad ලෙස හැඳින්වෙන්නේ එක්සත් රාජධානියේ ලන්ඩන් නුවර දී 1908 වසරේ පැවති අන්තර්ජාතික බහු-ක්‍රීඩා උළෙලකි. එම ක්‍රීඩා උළෙල රෝමයේ පැවැත්වීමට මුලින් සැලසුම් කර තිබුණද 1906 වසරේ දී විසුවියස් ගිනි කන්ද විනාශකාරී ලෙස විදාරණය වීම නිසා හටගත් මූල්‍යමය බාධක හේතු කොටගෙන, ක්‍රීඩා උළෙල ලන්ඩනයේ පැවැත්වීමට තීරණය විය. ඔලිම්පික් උළෙල වසර හතරකට වතාවක් පැවැත්වීමේ පිළිගත් සම්ප්‍රදායයට අනුව 1908 ලන්ඩන් ඔලිම්පික් උළෙල සිව්වන නූතන ඔලිම්පික් උළෙල ලෙස සළකනු ලබයි. (අන්තර්ජාතික ඔලිම්පික් කමිටුව විසින් නිල ඔලිම්පික් උළෙලක් ලෙස වර්තමානයේ දී පිළිගනු නොලබන ඔලිම්පික් ක්‍රීඩා උළෙලක් 1906 දී ග්‍රීසියේ පවත්වනු ලැබීය.) මෙම තරඟාවලිය පැවැත්වෙන කාලයේ දී IOC හි ප්‍රධානීත්වය හොබවනු ලැබුවේ පියේර් ඩි ක්යුබර්ටින් විසිනි. දින 187 ක්, නොඑසේ නම් මාස 6 ක් සහ දින 4 ක් පුරාවට පැවති මෙම ක්‍රීඩා උළෙල නූතන ඔලිම්පික් සම්ප්‍රදායයට අනුව පැවති දීර්ඝතම ඔලිම්පික් ක්‍රීඩා උළෙල ලෙස ඉතිහාසයට එක් වී ඇත. thumb|රග්බි අවසාන තරගය - ඕස්ට්‍රේලියාව හා මහා බ්‍රිතාන්‍ය
පසුබිම
1908 ගිම්හාන ඔලිම්පික් පැවැත්වීම සඳහා රෝමය, ලන්ඩනය, බර්ලිනය සහ මිලාන්යන නගර තරග කරන ලදී. 1904 වසරේ දී ලන්ඩනයේ පැවති 6 වන IOC සැසිවාරයේ දී සිදු කරන ලද මෙම ස්ථාන තෝරාගැනීම ජයග්‍රහණය කරන ලද්දේ රෝමය විසිනි.
ඉතාලියානු බලධාරීන් ක්‍රීඩා උළෙල පැවැත්වීමට සුදානම් වෙමින් සිටිය දී 1906 වසරේ අප්‍රේල් 7 වන දින විසුවියස් ගිනි කන්ද පුපුරා ගියේ නේපල්ස් නගරය විනාශ කර දමමිනි. නේපල්ස් නගරය නැවත ගොඩනැංවීමට මුදල් යෙදවීමට සිදු වීම නිසා ඔලිම්පික් උළෙල පැවැත්වීමට නව ස්ථානයක් අවශ්‍ය විය. ඒ අනුව ලන්ඩන් නගරය, එහි දී පවත්වනු ලබන ප්‍රථම ඔලිම්පික් ක්‍රීඩා උළෙල පැවැත්වීම සඳහා තෝරා ගන්නා ලදී. එම කාල වකවානුවේ දී වඩාත් අවධානය දිනාගත් උළෙලක් වූ ෆ්රැන්කො-බ්‍රිටිෂ් ප්‍රදර්ශනය ද ලන්ඩන් නුවර දී පැවැත්වූයේ ඔලිම්පික් උළෙල පැවති කාලයේ දී මය.
ප්‍රවර්ගය:ඔලිම්පික්
බැංකොක්
බැංකොක් නගරයේ ජනගහනය 6355144 වූ අතර "ග්‍රේට් බැංකොක්"වල එය 11, 971, 000 විය. මෙය තායිලන්තයේ වඩා කාර්මීකරණය හා නාගරීකරණය වූ ප්‍රදේශයයි.
බැංකොක් වෙනත් පළාත් හයකට මායිම්ව පවතින අතර ඉන් පළාත් පහක් බැංකොක් නගරයට සම්බන්ධ වෙයි. මෙහි ප්‍රධාන ජාත්‍යන්තර ගුවන්තොටුපළ දෙකක් හා අධිවේගි මාර්ග හතරක් පවතී. වර්ෂ 2020 වන විට එය අටක් දක්වා වැඩි කිරීමට එහි පාලකයෝ බලාපොරොත්තු වෙති.
"අයුක්තා" රාජධානි සමයේ "ජායෝ පරයා" ගංඟාව ආර්ම්භයේ කුඩා වෙළඳ මධ්‍යස්ථානයක් ලෙස මෙය පිහිටා තිබුණි. වර්ෂ 1782 දී "අයුක්තා" රාජධානිය විනාශ වු පසු සියමේ ප්‍රධාන නගරය "බැංකොක්" විය. කෙසේ වෙතත් වර්තමානයේ "රත්නා කෝෂි" රාජධානිය 1782 තෙක් නොපැවතුන අතර "ථක්සීන්" රජුගේ මරණින් පසු ප්‍රධාන නගරය "රාමා" ගංඟෙන් අනෙක් පසට මාරු විය. "රත්නා කෝෂි" රාජධානිය දන් පැරා නැකෝණි ලෙස හඳුන්වයි. 18 වැනි සියවසින් පසුව බැංකොක් නගරය නාගරීකරණය වෙමින් ජාතික රාජ්‍ය පාලන මධ්‍යස්ථානය බවට පත්විය.
බැංකොක් නගරය සියම් දේශයේ අගනගරය ලෙස නම් කරන තෙක් එය යුරෝපීය යටත් විජිත කේන්ද්‍රස්ථානය ලෙස සැලකුණද එය නිදහස් කලාපයක් ලෙස පැවතුණි.
මූලාශ්‍ර
ප්‍රවර්ගය:අගනගර ප්‍රවර්ගය:තායිලන්තය
ආබ්‍රහමික ආගම්වල දෙවියන්වහන්සේ
ජුදා ආගම, ක්‍රිස්තියානි ආගම, සහ ඉස්ලාම් ආගම සමහරවිට සමස්තයක් ලෙසින් "ආබ්‍රහමික ආගම්" ලෙසින් හැඳින්වෙන්නේ, ආදිපිතෘ ආබ්‍රහම් වෙත දෙවියන්වහන්සේ විසින් තමන්වහන්සේ එළිදරවු කළ බව ඔවුන් සියළු දෙන සම්ප්‍රදායනුකූලව පිළිගන්නා බැවිනි.
ලත්තේ
ලත්තේ ( or ) යනු ඉස්ප්‍රෙස්සෝ සහ හුමාලයෙන් තැම්බූ කිරි වෙතින් පිළියෙල කර ගන්නා කෝපි පානයකි.
ගගන් මලික්
ගගන් මලික් යනුවෙන් හැඳදින්වෙන්නේ ඉන්දියානු නළුවෙකි. ඔහු වඩාත් ප්‍රකට වූයේ රාමායණ් රූපවාහිනී කතාමාලාවේ රාම ලෙස ඔහු නිරූපණය කළ ප්‍රධාන චරිතය හේතුවෙනි. මලික් ශ්‍රී සිද්ධාර්ථ ගෞතම චිත්‍රපටයේ සිදුකළ රංගනය වෙනුවෙන් එක්සත් ජාතීන් විසින් සංවිධානය කරන ලද ලෝක බෞද්ධ චිත්‍රපට උළෙලේ හොඳම නළුවාට හිමි සම්මානය හිමි කරගැනීමට සමත් විය.
මුල්කාලීන දිවිය මහ නිරූපණ වෘත්තිය
මලික් උපත ලබා හැදී වැඩුණේ ඉන්දියාවේ දිල්ලියේ ය. ඔහුගේ පියා නව දිල්ලියේ ව්‍යාපාරිකයකු වේ. fඔහුට වැඩිමහල් ‍සොහොයුරන් තිදෙනකු සහ සොයුරියක වේ. ඔහු අධයාපනය හදාළේ දිල්ලියේ හංසරාජ් මධ්‍ය විද්‍යාලයෙනි. ළමා වියේ දී ඔහු‍ගේ මව රාමායණ වීර කාව්‍යය ඔහුට කියා දීමට පුරුදුව සිටියා ය. යොවුන් වියට පත්වත්ම ඔහු සිය කොලනියේ රාම්ලීලා සඳහා සහභාගී වූ අතර සැමවිටම ඔහු එහි දී රාමගේ චරිතය නිරූපණය කළේ ය. රංගන වෘත්තියට ලිවිසීමට පෙර මලික් ඉන්දියාවේ පළමු පන්තියේ ක්‍රිකට් ක්‍රීඩාවෙහි නිරතව සිටියේ ය. මීට අමතරව ඔහු දිල්ලියේ රංජි කුසලාන කණ්ඩායම සඳහා ද තරග වැදී ඇත. වසර දොළහක ක්‍රිකට් දිවියෙන් අනතුරුව, ඔහු රංගනයට පිවිසියේ ය. මලික් හට රූපවාහිනී වෙළඳ දැන්වීම් (ටයිම්ස් ඔෆ් ඉන්ඩියා, ස්කෝඩා, රබ්ලා සන් ලයිෆ් ඉන්ෂුවරන්ස්), සංගීත වීඩියෝ, මෝස්තර නිර්මාණ සහ නිරූපණ ප්‍රදර්ශන සම්බන්ධයෙන් අත්දැකීම් විශාල සංඛ්‍යාවක් ඇත. 2014දී මිස්ටර් ඉන්ඩියා තරගාවලියේ ඡායාකාන්ත මහත්මාට හිමි සම්මානය මලික් හිමිකරගත්තේ ය.
වෘත්තිය
2005දී මලික් භාරතී නම් ඉන්දියානු මියැසියේ ප්‍රධාන චරිතය නිරූපණය කළේ ය. එමගින් කියැවෙන්නේ ඉන්දියානුවකුට දාව උපන්, එක්සත් ජනපදයේ හැදී වැඩුණු සිද්ධාර්ත් නැමැති යොවුන් ඉංජිනේරුවරයකු ගංගා පවිත්‍ර කිරීමේ ව්‍යාපෘතිය සඳහා වාරාණාසි වෙත පැමිණෙන ආකාරයයි. මෙම වැඩසටහන ආරම්භ වූයේ 2005 සැප්තැම්බර් 9 දින ඊශ්‍රායලයේ ටෙල් අවිව්හි දී ය.
ඔහු සිය රූපවාහිනී රංගන වෘත්තිය ආරම්භ කළේ ස්ටාර් ප්ලස් නාළිකාවේ කුංකුම් කතාමාලාව තුළින් වන අතර, අනතුරුව ඔහු සී ටීවී නාළිකාවේ රූපවාහිනී කතාමාලාවක් වූ සාත් සාත් බනායේන්ගේ ඒක් ආෂියාන්හි ප්‍රධාන චරිතය නිරූපණය කළේ ය. මීට අමතරව ඔහු ස්ටාර් වන් නාළිකාවේ රූපවාහිනී කතාමාලාවක් වූ ශකුන්තලා සඳහා ද දායක විය. 2012දී ඔහු රාමායණ් රූපවාහිනී කතාමාලාවේ ප්‍රධාන චරිතය වන රාම ලෙස චරිත නිරූපණයෙහි යෙදුණේ ය. මෙම කතාමාලාව ඉන්දුනීසියාවේ අතිශයින් ජනප්‍රිය වූ අතර එම කතාමාලාවේ ඔහුගේ සහෝදර ප්‍රධාන නළු නිළියන් වූ නේහා සර්ගම් සහ නීල් භාට් හට antv විසින් සංවිධානය කළ විශේෂ වේදිකා වැඩසටහනක් සඳහා ජකර්තා වෙත ආරාධනා කෙරිණි.
2013දී, මලික් අන්තර්ජාතික චිත්‍රපටයක් වූ ශ්‍රී සිද්ධාර්ථ ගෞතම චිත්‍රපටයේ සිද්ධාර්ථ කුමරුන්ගේ චරිතය නිරූපණය කළේ ය. "ශ්‍රී සිද්ධාර්ථ ගෞතම" චිත්‍රපටය සඳහා තේමා වී ඇත්තේ බුදුන් වහන්සේගේ අධ්‍යාත්මික ගවේෂණයයි. මෙම චිත්‍රපටය ඉන්දියාවේ දිල්ලි අන්තර්ජාතික චිත්‍රපට උළෙලේ දී සම්මාන ගණනාවක් හිමි කරගත්තේ ය. වියට්නාමයේ එක්ස්ත ජාතීන්ගේ බෞද්ධ චිත්‍රපට උළෙලේ දී සම්මාන ගණනාවක් හිමි කරගත් මෙම චිත්‍රපටය ශ්‍රී ලංකාවේ බොක්ස් ඔෆීස් වාර්තා බිඳ හෙළීමට සමත් විය. 2014 ලෝක බෞද්ධ චිත්‍රපට උළෙලේ දී "ශ්‍රී සිද්ධාර්ථ ගෞතම" චිත්‍රපටයේ සිදුකළ රංගනය වෙනුවෙන් මලික් හොඳම නළුවාට හිමි සම්මානය දිනාගත්තේ ය.
ඉන්දියානු ක්‍රීඩා රියැලිටි රසවින්දන වැඩසටහනක් වූ බොක්ස් ක්‍රිකට් ලීගයේ 2වන වාරයේ සුප්‍රකට ජායිපූර් රාජ් ජෝෂිලේ ක්‍රිකට් කණ්ඩායම සඳහා මලික් සහභාගී විය. වර්තමානය වන විට, ඔහු විසින් සෝනි ටීවී නාළිකාවේ සංකත්මෝචන් මහාබලි හනුමාන් කතාමාලාවේ රාම දෙවියන්ගේ චරිතය නිරූපණය කරනු ලබයි.
2016දී, ඔහු ස්ථිරව පැවසූයේ තමන් බුදුන් වහන්සේ පිළිබඳ නිර්මාණය වන අන්තර්ජාතික චිත්‍රපටයකට "දැඩිව සම්බන්ධ" වූ බවයි. මෙය මෙතෙක් බුදුන් වහන්සේ පිළිබඳ නිර්මාණය කළ වියදම් අධිකම චිත්‍රපටය වනු ඇතැයි වාර්තා වේ. මෙහි පූර්ව නිෂ්පාදන කටයුතු සිදුවන අතර, ජූලි හෝ අගෝස්තු මස නිෂ්පාචක කණ්ඩායම විසින් ටීසරයක් රූගත කරනු ඇතැයි පැවසේ.
පෞද්ගලික දිවිය
22වන වියේ දී ගගන් මලික් සිය උසස් පාසලේ පෙම්වතිය සමග විවාහ විය. ඇගේ නම පූජා වන අතර, ඔවුන් මුම්බායෙහි ජීවත් වේ. මලික් පැවසූයේ, "මා විවාහවී සිටින අතර, මගේ සීතාව මට බෙහෙවින් සහාය වනවා. අනෙක් අතින් මට කිසිදු ආකාරයක මතභේදයක් පිළිබඳ වදවීමට සිදු ‍වන්නේ නැහැ." යනුවෙනි.
පුණ්‍ය කටයුතු
2013දී මෙම විඥානවාදී නළු ගගන් මලික් "ශ්‍රී සිද්ධාර්ථ ගෞතම" චිත්‍රපටයේ නිෂ්පාදකවරයා වන නවීන් ගුණරත්න සමග එක්ව "Lotus World" (පද්ම ‍ලෝකය) ව්‍යාපෘතිය දියත් කළේ ය. ද ලයිට් ඔෆ් ඒෂියා සංවිධානය විසින් හඳුන්වාදුන් බුදු දහමේ හරයයන් පාදක කරගත් මෙම ව්‍යාපෘතිය ශ්‍රී ලංකාව මූලික කරගත් ලාභ නොලබන සංවිධානයකි. මෙමගින් ශ්‍රව්‍ය, දෘශ්‍ය මාධ්‍ය ඔස්සේ බුදු දහම ලොව පුරා ව්‍යාප්ත කිරීම සහ ලෝකය පුරා මෙයට කැමති පුද්ගලයන් සහභාගී කරගෙන නිමවූ "පද්ම පවුල" ඔස්සේ ලෝවැස්සාට සේවය කිරීම අරමුණු කෙරේ. මෙම අදහස මගින් ආර්යාෂ්ටාංගික මාර්ගය පාදක කරගත් පවුලක් ගොඩනැගීම අරමුණු කෙරේ. මෙහි දී ප්‍රධාන මූලධර්ම තුනක් හඳුනාගෙන ඇත. පළමුවැන්න යහපත් භාවයයි. එනම් යහපත් කථාව, යහපත් ක්‍රියාව සහ යහපත් දිවිය ඔස්සේ ස්වයං පාරිශුද්ධභාවය ඇති කරගැනීමයි. දෙවැන්න මිත්‍රත්වයයි. මෙහි සාමාජිකයන් වීමට අපේක්ෂා කරන සියල්ලනට සහ ප්‍රජාවටම මිත්‍රත්වයේ දෑත් දිගු කිරීම සිදු වේ. තෙවැන්න සිහියයි. සිහිය වැඩීමේ භාවනා ක්‍රම ප්‍රගුණ කිරීමෙන් මානසික පාරිශුද්ධභාවය පවත්වා ගැනෙයි. ඔහු අවධාරණය කළේ ශ්‍රී සිද්ධාර්ථ ගෞතම චිත්‍රපටයේ චරිතය සිය දිවිය සහ හැසිරීම සම්පූර්ණයෙන්ම වෙනස් කළ බවයි. "අන්‍යයන් වෙනුවෙන් යමක් සිදු කිරීම" නිසා ඇතිවන ප්‍රීතිය ගගන් මලික්හට චිත්‍රපට තරුවක ලෙස ඔහු ගතකළ සෝබන දිවියෙන් මිදීමට උපකාරී විය.
බාහිර සබැඳි
ප්‍රවර්ගය:ඉන්දියානු බෞද්ධයෝ
ඩැනියෙල් ක්‍රේග්
ඩැනියෙල් වොරොග්ටන් ක්‍රේග් බ්‍රිතාන්‍ය ජාතික නළුවෙකි. ඔහු 2006 වර්ෂයේ සිට ජේම්ස් බොන්ඩ් (James Bond) චරිතයට පණ පෙවීමෙන් ඉමහත් ජනාදරයට පත් විය. ඔහු ජාතික තරුණ නාට්‍යය පාසලේ (National Youth Theatre ) ආදි සිසුවෙකු හා ලන්ඩන්හි ගිල්ඩ් හොල් සංගිත හා නාට්‍යය පාසලේ (Guildhall School of Music and Drama)  උපාධි ධාරියෙකි. ඔහුගේ රංගන දිවියේ ආරම්භය එළිසෙබෙත්, ද පවර් ඔෆ් වන් (The Power of One), අ කිඩ් ඉන් කිංග් ආතර්ස් කෝට් (A Kid in King Arthur's Court) වැනි සිනමා පට හා ෂාප් ඊගල් (Sharpe's Eagle), සෝරෝ (Zorro) වැනි රූපවාහිනි මලා නාටක වල සුළු චරිත රඟපෑමෙන් සනිටුවහන් විය. ලව් ඉස් ද ඩෙවිල් (Love Is the Devil), ද ට්‍රෙන්ච්  (The Trench) හා සම් වොඊසස් (Some Voices) යන සිනමා පට වල ඔහුගේ රඟපෑම් සිනමා කර්මාන්තයේ වැඩි අවධානයක් ඔහු වෙත දිනා දීමට සමත් විය. එමගින් ඔහුට ලාරා ක්‍රොෆ්ට්:ටූම්බ් රයිඩර් (Lara Croft:Tomb Raider), මියුනිච් (Munich) වැනි විශාල නිෂ්පාදන වල චරිත නිරූපනයට අවස්ථාව උදා විය.
පියර්ස් බ්‍රොන්සන් (Pierce Brosnan) ගෙන් පසු ජේම්ස් බොන්ඩ් චරිතය ක්‍රේග් හට හිමි වීම අන්තර්ජාතිකව ඔහුට කීර්තිය අත් කර දෙන ලදි. ජේම්ස් බොන්ඩ්ගේ චරිතය සඳහා ක්‍රේග් ගැලපීම පිළිබඳව ආරම්භයේදි බොහෝ දෙනා සැක පහළ කරන ලද නමුත් කැසිනෝ රෝයල් (Casino Royale) හි ඔහුගේ ප්‍රථම ජේම්ස් බොන්ඩ් නිරූපණයෙන්ම මහත් ප්‍රේක්ෂක හා විචාරක ප්‍රතිචාරයක් දිනා ගන්නා ලදි. එම රංගන කුසලතාව ඔහුව බැෆ්ටා සිනමා සම්මාන උළෙලේ (BAFTA award)හොඳම රංගනය සඳහා යෝජනා වීමට තරම් ප්‍රභල විය. එමෙන්ම කැසිනෝ රෝයල් සිනමා පටය ඒ වන විට ජේම්ස් බොන්ඩ්  චිත්‍රපටයක් උපයා තිබු ඉහළම ආදායම ලබා ගැනිමටද සමත් විය. ඔහුගේ දෙවන බොන්ඩ් නිරූපනය ඊට වසර දෙකකට පසු කොවොන්ටම් ඔෆ් සොලෙස් (Quantum of Solace) සිනමා පටයෙන් දැකගත හැකි විය.ඔහුගේ තෙවන බොන්ඩ් චිත්‍රපටය වන ස්කයි ෆෝල් (Skyfall) 2012 වසරේ අග භාගයේදි තිර ගත වු අතර එය මෙතක් ජේම්ස් බොන්ඩ් චිත්‍රපටයක් ඉපැයූ ඉහළම ආදායම් වාර්තාවට හිමි කම් කියයි.
ඩැනියෙල් ක්‍රේග් ජේම්ස් බොන්ඩ් චිත්‍රපට මාලාවට සහභාගී වන අතර තුරම අනෙකුත් චිත්‍රපට වලටද රංගනයෙන් දායක වනු ලබයි. ඔහු මෑතකදි ද ගර්ල් විත් ද ඩ්‍රැගන් ටැටූ (The Girl with the Dragon Tattoo) සිනමා පටයට රංගනයෙන් දායකත්වය සැපයීය.
ක්‍රේග් 2012 ලන්ඩන් ඔලිම්පික් ක්‍රීඩා උළෙලේ සමාරම්භක උත්සවයේදි දෙවන එළිසෙබෙත් මහ රැජින (Queen Elizabeth II) සමග අරාධිත රංගනයකද නිරත විය.
ක්‍රේග් විවාහ වි සිටින්නේ නිළියක වන රේචල් වයිස් (Rachel Weisz) සමඟය ඇ‍ය ඔහුගේ දෙවන බිරිඳයි.ඔහුගේ පළමු විවාහයෙන් එලා නම් වු දියණියක් සිටි.
මුල් අවධිය
ක්‍රේග් එංගලන්තයේ චෙෂර් හි බටහිර චෙෂර් රෝහලේදි උපත ලැබීය. ඔහුගේ මව කැරොල් ඔලිවියා චිත්‍ර ගුරුවරියකි ක්‍රේග්ගේ පියා තිමති ජොන් වොරොග්ටන් ක්‍රේග් තානායම් හිමිකරුවෙකි. එමෙන්ම ඔහු නාවික නිලධාරියෙක් ලෙස බ්‍රිතාන්‍ය වෙළද නාවික හමුදාවේ (Merchant Navy) සේවය කරන ලදි. ඔහුගේ දෙමව්පියන් වේල්ස් සම්භවයක් සහිත පුද්ගලයන් වේ. ක්‍රේග්ගේ පාසල් අවධිය ලිවර්පූල් (Liverpool) අශ්‍රිතව සිදු විය. ඔහු අවුරුදු හයේ සිට පාසලේ නාට්‍යය සඳහා දායක විය.ඔහුගේ මව සමඟ ලිවර්පූල් නගරයේ පිහිටි එව්රිමන් නට්‍යය ශාලාවට සහභාගි වීමෙන් රංගනය විධිමත් ලෙස හැදෑරිමට ඔහුට අවස්ථාව උදා විය. ක්‍රේග් වයස අවුරුදු දහසයේදි ලන්ඩනයට සංක්‍රමනය වු අතර එහිදී ජාතික තරුණ නාට්‍යය පාසලට ඇතුලත් විය. එමෙන්ම ලන්ඩන්හි ගිල්ඩ් හොල් සංගිත හා නාට්‍යය පාසලේ වසර තුනක් කොලින් මැක්රොමැක් (Colin McCormack) යටතේ රංග කලාව හදාරා 1991 දි උපාධිය සමත් විය.
ජේම්ස් බොන්ඩ් 2005 සිට වර්තමානය දක්වා
2005 වර්ෂයේදි ඉයොන් නිෂ්පාදක සමාගම (Eon Productions) කැසිනෝ රෝයල් චිත්‍රපටියේ බොන්ඩ් චරිතය නිරූපණය කිරීම සඳහා ක්‍රේග් සමඟ ගිවිසුම් අත්සන් කරන ලදි. බොන්ඩ් චිත්‍රපටි මාලාව මුදල් ඉපැයිය හැකි උල්පතක් බවත් මෙම චරිතය බාරගැනීමේ ඇති අභියෝගාත්මක බව මනාව වටහා ගෙන සිටින බවත් මෙහිදි ක්‍රේග් විසින් ප්‍රකාශ කරන ලදි. එමෙන්ම ජේම්ස් බොන්ඩ් චරිතය භාවාත්මක මානයක් කරා ගෙන යාමට උත්සහ දරන බවද එහිදී ඔහු විසින් සඳහන් කළේය. 1968 උපත ලද ක්‍රේග් බොන්ඩ් චිත්‍රපටි මාලාව අරම්භවීමෙන් පසු හා ජේම්ස් බොන්ඩ් නවකථා මාලාවේ රචක ඉයන් ෆ්ලෙමින් (Ian Fleming) මිය යාමෙන් පසු උපත ලද ,බොන්ඩ් චරිතයක් නිරූපණය කරන ප්‍රථම නළුවා විය. බොන්ඩ් චරිතය සඳහා ක්‍රේග්ගේ තෝරාගැනිම එකල මත භේදයට තුඩු දුන් කරුණක් විය.බොහෝ දෙනා විසින් නිෂ්පාදක සමාගම නිවැරදි තීරනයක් ගත්තාදැයි සැක පහල කළහ. මෙය කොතෙක් දරුනු වීද යත් චිත්‍රපටය නිෂ්පාදනය කරන මුලු කාල සීමාව තුලම ප්‍රේක්ෂකයන් විසින් අන්තර්ජාලය හරහා මෙම තෝරාගැනිම පිළිබඳව තම නොසතුට හා චිත්‍රපටය වර්ජනය කරන බවට ප්‍රචාරක ව්‍යාපාරයක් පවා ගෙන යන ලදි.
උස කළු හිස කෙස් ඇති මීට පෙර බොන්ඩ් චරිතය නිරූපනය කළ නළුවන් විසින් බොන්ඩ් චරිතය සඳහා ප්‍රේක්ෂකයන් තුල ගොඩනගා තිබු ප්‍රතිරූපය අඩි පහයි අඟල් දහයක් උස තඹවන් හිස කෙස් ඇති පුද්ගලයෙක් තෝරාගැනිමත් සමඟ බිද වැටීම ප්‍රේක්ෂක විරෝධතා වලට මූලික ලෙස හේතු විය. එමෙන්ම ක්‍රේග් බොන්ඩ් චරිතය සදහා මටසිලිටු වැඩි බව සඳහන් කරමින් එංගලන්තයේ ඩේලි මිරර් (The_Daily_Mirror) පුවත් පතේ මුල් පිටුවේ "The Name's Bland – James Bland" යන සිරස්තලයෙන් යුතු පුවතක් පවා පළ විය.මෙලෙස ක්‍රේග්ගේ තෝරාගැනීම මත භේදයට තුඩු දුන් නමුත් බොහෝ රංගන ශිල්පීන් ප්‍රසිද්ධියේ ක්‍රේග් හට සහය පළ කරන ලදි. විශේෂයෙන් මීට පෙර බොන්ඩ් චරිතයට පණ පෙවු නළුවන් වන පියර්ස් බ්‍රොන්සන් (Pierce Brosnan), තිමති ඩොල්ටන් (Timothy Dalton), ෂෝන් කොනරි (Sean Connery) හා රොජර් මුවර් (Roger Moore) ක්‍රේග්ව තෝරාගැනීම හොඳ තීරණයක් බවට ප්‍රකාශ කරන ලදි.
thumbnail|දකුණ|ඩැනියෙල් ක්‍රේග් 81 වන ඇකඩමි සම්මාන උළෙලේදි, 2009
ක්‍රේග්ගේ පළමු බොන්ඩ් රංගනය ඇතුලත් කැසිනෝ රෝයල් චිත්‍රපටය 2006 නොවැම්බර් මස 16 වන දින තිරගත වීම ආරම්භ විය. ක්‍රේග්ට එරෙහිව තිබු සියලු මත බිද හෙළමින් කැසිනෝ රෝයල් (Casino Royale) චිත්‍රපටය ලොව පුරා ප්‍රදර්ශනය කිරීමෙන් ඇමරිකානු ඩොලර් 594,239,066 වාර්තාගත ආදායමක් උපයාගැනිමට සමත් විය. එය එතෙක් බොන්ඩ් චිත්‍රපටයක් උපයාගත් ඉහළම ආදායම වේ. එමෙන්ම චිත්‍රපටය තුල ක්‍රේග්ගේ රංගනය ඉමහත් ලෙස ප්‍රේක්ෂක හා විචාරක ප්‍රතිචාරයට බඳුන් විය. මෙම සාර්ථකත්වය නිසාම ඉදිරි බොන්ඩ් සිනමා පට හතරක් සඳහා නිෂ්පාදකවරුන් ඩැනියල් ක්‍රේග්ව ජේම්ස් බොන්ඩ් චරිතය සඳහා තෝරා ගන්නා ලදි. එමෙන්ම ඔහුට 2006 වර්ෂයේදි චලන චිත්‍ර පිලිබද කලා හා විද්‍යා ඇකඩමියේ (Academy of Motion Picture Arts and Sciences) සාමාජිකත්වයද හිමි විය.
තම ජේම්ස් බොන්ඩ් චරිත නිරූපණය පිළිබඳ ක්‍රේග් පවසන්නේ ඔහු සෑම විටම තම ප්‍රධාන චරිතය සාම්ප්‍රදායික වීරයාගෙන් ඔබ්බට ගෙන යාමට උත්සහ දරන බවයි.ඒ පිළිබඳව ඔහු මෙලෙස පවසයි. " ජේම්ස් බොන්ඩ් චරිතයට අවතීර්ණ වන සෑම විටම මම මගෙන්ම ප්‍රශ්න කරනවා, 'මම හොඳ පුද්ගලයෙක්ද නැත්නම් හොඳ පැත්තට වැඩ කරන නිකන්ම නිකන් නරක පුද්ගලයෙක්ද කියලා' මොනවා වුනත් අන්තිමට බැලුවාම බොන්ඩ් කියන්නේ ඝාතකයෙක්. මම කවදාවත් මේ ආකාරයේ කෙනෙක් ගේ චරිතයක අඳුරු පැත්ත නැත්නම් නරක පැත්ත අනාවරණය නොකළ යුතු අකාරයේ චරිත නිරූපණයක යෙදිලා නැ. මම හිතන්නේ නැහැ එවැනි රංගනයක් චිත්‍රපටිය අවසානයේ ඔබව ව්‍යාකූල කරයි කියලා.හැබැයි චිත්‍රපටය අතරතුර ඔබ ප්‍රශ්න කරන්න ඕන ඔහු කවුද කියලා." ක්‍රේග්ගේ ප්‍රියතම ජේම්ස් බොන්ඩ් නළුවා ෂෝන් කොනරි (Sean Connery) බව ප්‍රකාශ කර ඇත. එහෙත් ඔහු මෙලෙසද පවසයි "මම කිසි විටකවත් කිසි කෙනෙක්ව අනුකරණය කරන්නේ නැහැ. අනුකරණය කියන්නේ මම මටම කරගන්න නිරර්ථක ක්‍රියාවක්". ඔහුගේ ප්‍රියතම බොන්ඩ් චිත්‍රපටය වන්නේ 1963 දී තිරගතවු ෆ්‍රොම් රෂියා විත් ලව් (From Russia with Love) සිනමා පටය වේ. වරක් රූපවාහිනි වැඩසටහනකට සහභාගි වු බොන්ඩ් චරිතයට හය වතාවක් පණ පෙවු ෂෝන් කොනරිගෙන් ක්‍රේග්ගේ බොන්ඩ් චරිත නිරූපණය ගැන විමසු විට ඔහු පැවසුවේ එය ඔහු මනස්කාන්ත හා අදහාගත නොහැකි තරම් දක්ෂ ලෙස සිදු කරන බවයි.
2010 වර්ෂයේ අප්‍රේල් මස 19 වන දින ක්‍රේග්ගේ තෙවන ජේම්ස් බොන්ඩ් චිත්‍රපටය (ජේම්ස් බොන්ඩ් චිත්‍රපට මාලවේ විසි තුන්වැන්න) තිරගතවීම එම්.ජි.එම් සමාගමට (MGM) බලපෑ ආර්ථික දුෂ්කරතා නිසා ප්‍රමාද විය. නමුත් ඔවුන් එම චිත්‍රපටය (ස්කයි ෆෝල්) 2012 ඔක්තෝබර් මස විසිතුන්වන දින ජේම්ස් බොන්ඩ් චිත්‍රපටි මාලාවේ ස්වර්ණ ජයන්තිය සැමරිමට සමගාමීව තිරගත කරන ලදි. ස්කයි ෆෝල් ලද සාර්ථකත්වයත් සමඟම ක්‍රේග් සමග ඉදිරි ජේම්ස් බොන්ඩ් චිත්‍රපටි දෙකක් සඳහා ගිවිසුම් අත්සන් කළ බව 2012 සැප්තැම්බර් මස අටවන දින බොන්ඩ් චිත්‍රපට නිෂ්පාදක සමාගම විසින් සඳහන් කළහ.
අනෙකුත් චිත්‍රපට
පිලිප් පුල්මන්ගේ (Philip Pullman) නවකථාවක් පාදක කර ගනිමින් 2007 වර්ෂයේදි නිපදවු ද ගෝල්ඩන් කොම්පස් (The Golden Compass) සිනමා පටයේ Lord Asriel චරිතය ක්‍රේග් විසින් නිරූපණය කරන ලදි. කැසිනෝ රෝයල් චිත්‍රපටයේ බොන්ඩ් යුවතිය ලෙස රඟපෑ ඒවා ග්‍රීන් (Eva Green) ද එහි රඟපෑමෙන් දායක විය.නමුත් චිත්‍රපටය තුල ඔවුන් දෙදෙනා කිසිම රූප රාමුවක එකට පෙනී සිටියේ නැත. එම නවකථාව පාදක කරගෙන නිපදවු වේදිකා නට්‍යයේ ක්‍රේග් නිරූපණය කළ භුමිකාව නිරූපණය කරනු ලැබුවේ මීට පෙර බොන්ඩ් චරිතය නිරූපණය කළ තිමති ඩෝල්ටන් විසිනි.
සත්‍ය සිදුවීමක් පාදක කරගනිමින් 2008 වසරේදි නිපදවු ඩිෆයන්ස් (Defiance) සිනමාපටයේ ක්‍රේග් Tuvia Bielski නම් වු යුදෙව් සටන් කාමියාගේ චරිතය නිරූපණය කළේය. Tuvia Bielski දෙවන ලෝක යුද සමයේදි යුදෙව් සරණාගතයින් 1200කට වැඩි ප්‍රමාණයක් බෙලරෑස් හි වනාන්තරයක් තුල සඟවා ගනිමින් නාසි හමුදාවන්ගෙන් බේරා ගැනිමට සමත් විය.
ඩැනියෙල් ක්‍රේග් 2011 වසරේ ඩේවිඩ් ෆින්ච්ර් (David Fincher) විසින් Stieg Larsson ගේ ද ගර්ල් විත් ද ඩ්‍රැගන් ටැටූ (The Girl with the Dragon Tattoo) කෘතිය පාදක කර ගනිමින් එම නමින්ම අධ්‍යක්ෂනය කළ චිත්‍රපටියේ පුවත් පත් කලාවේදියකු වන Mikael Blomkvist ගේ චරිතය නිරූපණය කළේය. ස්කොට් මිචේල් (Scott Mitchell) විසින් රචිත කෘතියක් පාදක කරගනිමින් එම නමින්ම තැනු කව් බොයිස් ඇන්ඩ් එලියන්ස් (Cowboys & Aliens) නම් බටහිර විද්‍යා ප්‍රබන්ධයේ ක්‍රේග්, හැරිසන් ෆෝඩ් (Harrison Ford) හා ඔලිවියා වයිල්ඩ් (Olivia Wilde) සමඟ 2011 වසරේදි රංගනයෙන් දායක විය.
පෞද්ගලික ජීවිතය
පළමු බිරියගෙන් දික්කසාද විමෙන් පසු ඔහු ජර්මානු නිළියක් වන Heike Makatsch සමඟ වසර හතක සම්බන්ධතාවක් පැවැත්වු අතර එය 2001 වසරේදි කෙළවර විය. ඉන්පසු ඔහු චිත්‍රපටි නිෂ්පාදිකාවක වු Satsuki Mitchell සමඟ 2004 සිට 2010 දක්වා සම්බන්ධතාවක් පැවැත්විය.
ක්‍රේග් හා නිලි රේචල් වයිස් (Rachel Weisz) දිර්ඝකාලීන මිත්‍රයින් වන අතර ඔවුන් දෙපළ ඩ්‍රීම් හවුස් (Dream House) චිත්‍රපටයේ එකට රංගනයෙන් දායක විය. ඔවුන් 2010 දෙසැම්බර් මස සිට ප්‍රසිද්ධියේ පෙම්වතුන් ලෙස හැසිරිමට පටන් ගත් අතර 2011 ජුනි මස විසිදෙවනි දින නිව්යෝක් නගරයේ කුඩා උත්සවයක් පවත්වා විවාහ දිවියට පත් විය. මේ සදහා ක්‍රේග්ගේ පළමු විවාහයේ දියණිය හා රේචල් වයිස් ගේ පෙර විවාහයේ පුත්‍රයාද සහභාගි විය.
ඩැනියෙල් ක්‍රේග් ලිවර්පූල් පාපන්දු කණ්ඩායමට (Liverpool F.C) සහය දක්වනු ලබයි.
යොමුව
ඉංග්‍රිසි ලිපිය
ප්‍රවර්ගය:නළුවන් ප්‍රවර්ගය:සිනමාව ප්‍රවර්ගය:ජනයා ප්‍රවර්ගය:බ්‍රිතාන්‍ය ජාතිකයෝ
ග්‍රීසියේ හා ඩෙන්මාර්කයේ ඇන්ඩෘ කුමරු
ග්‍රීසියේ සහ ඩෙන්මාර්කයේ ඇන්ඩෘ කුමරු දෙවන එලිසබෙත් මහ රාජෝත්තමාවියගේ සැමියා වන ෆිලිප් කුමරුගේ පියා වේ.
මුණුපුරු මිණිපිරියන්- තුන්වන චාල්ස් රජතුමා, ඈන් රාජකීය කුමරිය , යෝර්ක් හි ආදිපාද ඇන්ඩෘ කුමරු , එඩින්බර්ග්හි ආදිපාදවරයා වන එඩ්වඩ් කුමරු , හුහෙන්ලෝහා-ලැගෙන්බර්ග්හි ක්‍රාෆ්ට් කුමරු , හුහෙන්ලෝහා-ලැගෙන්බර්ග්හි බියට්‍රික්ස් කුමරිය , හුහෙන්ලෝහා-ලැගෙන්බර්ග්හි ජෝර්ජ් කුමරු , හුහෙන්ලෝහා-ලැගෙන්බර්ග්හි රුප්‍රෙච්ට් කුමරු , හුහෙන්ලෝහා-ලැගෙන්බර්ග්හි ඇල්බ්‍රෙච්ට් කුමරු , බාඩන්හි මාගරීටා කුමරිය , බාඩන්හි මැක්සිමිලන් මාග්‍රේව්වරයා , බාඩන්හි ලුඩ්විග් කුමරු , හෙසේ සහ රයින්හි ඇලෙක්සැන්ඩර් කුමරු , හෙසේ සහ රයින්හි ලුඩ්විග් කුමරු , හෙසේ සහ රයින්හි ජොහානා කුමරිය , හෙසේහි ක්‍රිස්ටිනා මාග්‍රතෙ කුමරිය , හෙසේහි ඩොරතියා කුමරිය , හෙසේහි කාල් කුමරු , හෙසේහි රේයිනර් කුමරු , හෙසේහි ක්ලැරීස්සා කුමරිය , හැනෝවර්හි වෙල්ෆ් අර්න්ස්ට් කුමරු , හැනෝවර්හි ජෝර්ජ් කුමරු , හැනෝවර්හි ෆ්‍රෙඩ්රික් කුමරු
අබුඩාබි
එක්සත් අරාබි එමීර් රාජ්‍යයේ ප්‍රධාන මෙන්ම දෙවනුවට විශාල නගරය අබුඩාබි වේ. අබුඩාබි, උතුරු මැද වෙරළ තීරයේ පර්සියානු බොක්ක ආශ්‍රිතව පිහිටි ටී(T) හැඩති දූපතකි. අබුඩාබි ෆෙඩරල් රජයේ කාර්යාල, එක්සත් අරාබි එමීර් රාජ්‍යයේ මධ්‍යස්ථානය හා එමිරේට් රජ නිවස මෙහි පිහිටා ඇත. මෙය සර්ව භෞමික රාජධානියකි. අබුඩාබියේ වේගවත් දියුණුව, නාගරිකරණය සහ ජනතාවගේ ඉහළ සාමන්‍ය ආදායම නිසා එය විශාල සහ දියුණු නගරයක් බවට පත්වී ඇත. වර්තමානයේ මෙම නගරය රටේ දේශපාලන, කාර්මික සංස්කෘතික හා වාණිජ මධ්‍යස්ථානය බවටද පත්ව ඇත. 2008 වර්ෂයේ එක්සත් අරාබි එමීර් රාජ්‍යයේ ජාතික දේශීය නිෂ්පාදනයෙන් 56.7% අබුඩාබියෙන් උත්පාදනය වී ඇත. අබුඩාබියේ වැදගත් මූල්‍ය ආයතන වන අබුඩාබි ආරක්ෂක ආයතනය, එක්සත් අරාබි මධ්‍යම බැංකුව, සංස්ථා නිල නිවාස සහ ආයතන සහ සංස්ථා විශාල ප්‍රමාණයක් පිහිටා ඇති අතර අබුඩාබිය ලෝකයේ විශාල තෙල් නිෂ්පාදකයෙක් වේ. මෑත වකවානුවේ අබුඩාබි නගරයේ ආර්ථිකය විවිධාංගීකරණය වෙමින් නව මූල්‍ය ආයෝජන හා සංචාරක ව්‍යාපාරය ආරම්භ විය. කලාපය තුළ තෙවනුවට විශාල වියදම් සහිත නගරය වන අතර ලෝකයේම 26 වැනි වියදම් සහිත නගරය වේ. 2007 වර්ෂයේදී අබුඩාබිය ලෝකයේ සෞභාග්‍යයෙන් ඉහළම නගරය ලෙස සැලකිණි.
ප්‍රවර්ගය:අගනගර ප්‍රවර්ගය:එක්සත් අරාබි එමීර් රජ්‍යය
හත්මාළුව
සාම්ප්‍රදායික සිංහල වෑංජනයකි.
විවිධ ප්‍රදේශ වල හත්මාළුව පිළියෙළ කිරීම විවිධ වේ.
උදා. කජුමද, වට්ටක්කා දළු, කොස් ඇට, තිබ්බටු, ඇඹුල් කෙසෙල්, කිරිඅල, රත් තම්පලා
පුරාණ රෝහණයේ හත්මාලුව යනු හොද්ද, තැම්බුම, මැල්ලුම, ආනම, බැදුම, පැලහුම සහ නියඹලාව වේ.
මැල්ලුම
කිරි නොදමා යම්තමින් මිරිස් පොල් දමා පහේ නොදමා හදන පිසමන.
ආනම
කිරෙන් හෝ වතුරෙන් තම්බා පසුව අබ, සුදුලූණු, රම්පේ, කරපිංචා ඇතුළුව ජාති තෙලට දමා රන්වන් පැහැ වන තුරු බැද තම්බාගත් එළවළුව එයට දමා තෙම්පරාදු කර හදන මාළුව.
බැදුම
නොගැඹුරු තෙලේ බැද පිසින මාළුව.
පැලහුම
ගින්නට අල්ලා හෝ අළුයට සඟවා කරන පිළිස්සීමෙන් තම්බා ගැනීම.
නියඹලාව
වතුරෙන් එළවළුව තම්බා අවශ්‍ය කරන තුනපහ, සහල් (බැදපු හෝ නොබැදපු), පොල් (බැදපු හෝ නොබැදපු) ආදිය ගලේ අඹරා දියරයක් කොට හොද්දට දමා පිසින උකු හොද්ද.
ඉලිප්සය
right|thumb| [[සෙනසුරු|සෙනසුරුගේ වළලු වෘත්තාකාර වුවත්, මෙම රූපයේ පරිදී මඳක් කෙළවරට වන්නට දර්ශනය කල විට, ඒවා වෘත්තාකාර නොවන ඉලිප්ස ලෙසින් පෙනෙයි. එයට අමතරව, ග්‍රහලෝකයද ඉලිප්සාභයක් වන්නේ, සමකයෙහිදීට වඩා  ධ්‍රැව අතර පැතලි වන නිසාය. රූපය ESO වෙතිනි]]
ගණිතයෙහි, ඉලිප්සයක් යනු, නාභිය ලක්ෂ්‍යයන් දෙකක් වට කොට පිහිටන සහ තලයක පිහිටන වක්‍රයක් වන අතර, එක් නාභියක සිට වක්‍රයෙහි ඕනෑම ලක්ෂ්‍යයකට ඇඳි සහ යළිත් අනෙක් නාභිය ලක්ෂ්‍යයට ඇඳි සරල රේඛාවන්, වක්‍රයෙහි සෑම ලක්ෂ්‍යයන් සඳහාම එකම දිග දරයි. එබැවින්, එය වෘත්තයක සාධාරණිකරණයක් වන්නේ, වෘත්තයක් යනු නාභිය ලක්ෂ්‍යයන් දෙකම එකම ස්ථානයක පිහිටන, ඉලිප්සයක විශේෂ ආකාරයක් වන බැවිනි. ඉලිප්සයක හැඩය (එය කෙතරම් 'දිගටිද' යන බව), එහි උත්කේන්ද්‍රියතාව වෙතින් නිරූපණය වන අතර, ඉලිප්සයක් සඳහා මෙම අගය,  0 (වෘත්තයක සීමාකාරී අවස්ථාව ) සිට  1 ට අභිමත ලෙසින් සමීප එහෙත් එයට අඩු  යන පරාසය තුල ඕනෑම සංඛ්‍යාවකට සමාන විය හැක.
සටහන්
ප්‍රවර්ගය:කේතුකයෝ ප්‍රවර්ගය:වක්‍ර ප්‍රවර්ගය:මූලික හැඩයන්
සංවාසය
සංවාසය යනු ස්ත්‍රි සතෙකු හා පුරුෂ සතෙකු විසින් සිදුකරනු ලබන ලිංගික එක් වීමයි.
Ufo
ufo යනු කුමක්ද?
U-Unidentified F-flying O-object මෙය හඳුනා නොගත් පියාසර වස්තූන් ලෙසද හැදින්වේ.පෘථිවියෙන් පිටත එනම් වෙනත් ග්‍රහයෙකු මත ජීවයක් පවතීනම් එය පිටසක්වල ජීවය ලෙස හැදින්වේ.
පිටසක්වල ජීවීන් පෘථිවියට පැමිණියාද?
ැදැනට පෘථිවියට පිටසක්වල ජීවීන් පැමිණි බව හෝ ආසන්න ග්‍රහලෝකයක ජීවයක් ඇති බවක් නිශ්චිතව සොයාගෙන නැත.
යම් වස්තුවක් හදුනා නොගත් පියාසර වස්තුවක් බව දැනගන්නේ කෙසේද?
1. දර්ශන වන ස්ථානය,ආරම්භක හා අවසානයට දකින ස්ථානය හා වේලාව 2.වස්තුවේ චලිත ස්වභාවය හා වේගය 3.වස්තුවේ හැඩය, වර්ණය හා ප්රමාණය 4.හැඩයේ සිදුවන වෙනස්වීම් 5.වස්තුවේ පිටත හා පිටතින් වස්තුවට ඇතිකරන සබදතා ඉහත කරුණු ඔස්සේ විශ්ලේෂණය කිරීමෙන් හදුනා නොගත් පියාසර වස්තූන් බව තහවුරු කරගත හැක.
හයිනෙක් වර්ගීකරණය
මෙය උප වර්ගීකරණ 4 නැවත වර්ග කෙරේ.
රාත්‍රී දර්ශනය වීම්
රාත්‍රී අහසේ යම් කිසි ආකාරයකින් හදුනා නොගත් ආලෝකයක් හෝ ආලෝකය නිකුත්කරන ප්‍රභවයක් මින් අදහස් වේ.
රේඩාර් තරංග වලට හසුවීම්
රේඩාර් සටහන් වල මෙම දර්ශනය වීම් පහසුවෙන් හදුනාගත හැක.ඒ එකවර දර්ශනය වී ක්ෂණිකව අතුරුදහන් වීමෙන් හා පෙන්නුම් කරන අනපේක්ෂිත චලිත නිසාවෙනි.
ආසන්න හමුවීම්
මෙය අනු කොටස් 5කට බෙදේ. 1.CE-1 හදුනා නොගත් පියාසර වස්තුන් ඉතා සමිපයෙන් හෙවත් අඩි 500 හෝ ඊට වඩා ආසන්නයෙන් දර්ශනය වූ අවස්ථා 2.CE-2 හදුනා නොගත් පියාසර වස්තුන් මගින් යම් භූමියක් මත සාක්ෂි ඉතිරි කර ගොස් ඇති අවස්ථා 3.CE-3 ඉහත CE- 1 හා CE- 2 අවස්ථාවල දෘශ්‍ය සාක්ෂි ඇති අවස්ථා 4.CE-4 හදුනා නොගත් පියාසර වස්තුන් මගින් කරනු ලබන පැහැර ගැනීම් 5.CE-5 පිටසක්වල ජීවීන් හා මනුශ්‍යයන් සන්නිවේදනය කල අවස්ථා
වැලී වර්ගීකරණය
මෙය උප වර්ගීකරණ 5 නැවත වර්ග කෙරේ.
සීනෙට්
සීනෙට් (හෝ සීනට් ) යනු පුරාතන ඊජිප්තුවෙහි ඵලක ක්‍රීඩාවකි. සෙනෙට් ක්‍රීඩාව වැන්නක් දක්වන පැරණිතම චිත්‍රලේඛය දින දක්වන්නේ ක්‍රිපූ 3100 පමණ කාල සීමාවකටය. ඊජිප්තියානු භාෂාවෙන් ක්‍රීඩාවෙහි සම්පූර්ණ නම zn.t n.t ḥˁb යැයි විශ්වාස කෙරෙන අතර එහි අර්ථය වන්නේ "ඇදීමේ ක්‍රීඩාව" යන්නයි.
ශ්‍රීජිතා දේ
ශ්‍රීජිතා දේ (උපත 1989 ජූලි 16) යනුවෙන් හඳුන්වනු ලබන්නේ බොලිවුඩ් චිත්‍රපටවල සහ රූපවාහිනී වැඩසටහන්වල පෙනී සිටින ඉන්දියානු නිළියකි. වර්තමානය වන විට ඇය ස්ටාර් ප්ලස් නාළිකාවෙ මගින් විකාශය කෙරෙන රූපවාහිනී කතාමාලාවක් වන කොයි ලෞත් කේ ආයා හේ කතාමාලාවේ කාව්‍ය නැමැති චරිතය නිරූපණය කරමින් සිටින්නී ය.
මුල්කාලීන දිවිය සහ පසුබිම
ශ්‍රීජිතා උපත ලැබූයේ ඉන්දියාවේ බටහිර බෙංගාලයේ හල්දියාහි ය. ඇය කුඩා කල හැදී වැඩුණේ ද එහි ය.ඇය සිය පාසල් අධ්‍යාපනය හදාළේ හල්දියාහි ශාන්ත සේවියර් විද්‍යාලයෙනි. ඇය රුයා කොලීජිය වෙතින් ජන සන්නිවේදනය පිළිබඳ උපාධිය ලබා ගත්තා ය.
වෘත්තිය
ශ්‍රීජිතා රූපවාහිනී රංගන ක්ෂේත්‍රය වෙත පිවිසියේ කසෞතී සින්දගී කේ නම් රූපවාහිනී කතාමාලාව ඔස්සේ ය. මෙහි ඇය විසින් ගාර්ගි තුෂාර් බජාජ් නැමැති චරිතය නිරූපණය කරන ලදී. 2008දී ඇය බොලිවුඩ් චිත්‍රපටයක් වූ තෂාන් හි සුළු චරිතයක් නිරූපණය කළා ය. එම වර්ෂයේ දී ම ඇය නම් සෝප් ඔපෙරාවේ ප්‍රධාන චරිතය නිරූපණය කළා ය. මෙහි දී ඇය විසින් නිරූපණය කරන ලද්දේ අන්නු නැමැති චරිතයකි. 2012-2015 අතර කාලයේ ඇය කලර්ස් ටීවී නාළිකාවේ අතිශයින් ජනප්‍රිය රූපවාහිනී කතාමාලාවක් වූ උත්තරන් තුළ මුක්තා විෂ්ණු කාශ්‍යව්ගේ චරිතය නිරූපණය කළා ය. මෙහි මුක්තා යනු තපස්‍යාගේ දියණියගේ චරිතයයි.
මීට අමතරව ඇය සී ටීවී නිළිකාවෙන් විකාශය වූ තුම් හි හෝ බන්ධු සඛා තුම්හි රූපවාහිනී කතාමාලාවේ ප්‍රධාන චරිතය නිරූපණය කළා ය. ඇය ලයිෆ් ඕකේ නාළිකාවෙන් විකාශය වූ රූපවාහිනී කතාමාලාවක් වන පියා රන්ග්රේස්හි ප්‍රධාන රචිතය ද නිරූපණය කළා ය. මෙහි ඇය නිරූපණය කළේ ආරධ්‍යා ෂාම්ෂේර් සිං නැමැති චරිතයයි. ශ්‍රීජිතා ස්ටාර් ප්ලස් නාලිකාවෙන් ‍විකාශය වන රූපවාහිනී කතාමාලාවක් වන කොයි ලෞත් කේ ආයා හේ කතාමාලාවේ කාව්‍යාගේ චරිතය ද නිරූපණය කරමින් සිටින්නී ය.
මීට අමතරව ශ්‍රීජිතා ලව් කා දි එන්ඩ් (2011), Monsoon Shootout (2013) සහ "ලේලකි බෙර්කල්මා ජිල්බබ්" යන චිත්‍රපට සඳහා සිය රංගන දායකත්වය සපයා ඇත. මින් "ලේලකි බෙර්කල්මා ජිල්බබ්" නැමැති ඉන්දුනීසියානු චිත්‍රපටය තුළ ඇය ගෞරව් එස්. බජාජ් සමග රංගනයේ යෙදුණා ය. ඇය කිලේර් කාරාඔකේ ආත්කා තෝ ලත්කා නම් රූපවාහිනී වැඩසටහනට සහභාගී වූ අතර, රියැලිටි වැඩසටහන් වන බොක්ස් ක්‍රිකට් ලීගය 1 හි අහමදාබාද් එක්ස්ප්‍රස් කණ්ඩායම වෙනුවෙන් ද බොක්ස් ක්‍රිකට් ලීගය 2හි ලක්නව්නවාබ්ස් කණ්ඩායම වෙනුවෙන් ද තරගවැදුණා ය.
බාහිර සබැඳි
ප්‍රවර්ගය:ඉන්දියානු සෝප් ඔපෙරා නිළියෝ
කේසරියා ස්තූපය
කේසරියා ස්තූපය වනාහි ඉන්දියාවේ බිහාර් හි චම්පාරන් (නැගෙනහිර) දිස්ත්‍රික්කයේ පැට්නා සිට 110 km දුරින් කේසරියා නම් ප්‍රදේශයේ පිහිටි බෞද්ධ ස්තූපයකි. මෙම ස්තූපයේ මුල්ම ඉදිකිරීම ක්‍රි.පූ. 3වන සියවසට අයත් යැයි සැලකේ. කේසරියා ස්තූපයේ විෂ්කම්භය 400 ft පමණ වන අතර එය 104 ft පමණ උසකට විහිද පවතියි.
ඉතිහාසය
මෙම ස්ථානය පිළිබඳ ගවේෂණ 19වන සියවසේ මුල් කාලයේ ආරම්භ වූ අතර 1814 දී කර්නල් මැකෙන්සීගේ මූලිකත්වයෙන් සොයාගත් මෙම ස්ථානයේ විධිමත් කැනීම් කටයුතු 1861-62 අතර කාලයේ ජනරාල් කනිංහැම්ගේ මූලිකත්වයෙන් සිදුකරන ලදී. 1998 දී ඉන්දීය පුරාවිද්‍යා දෙපාර්තමේන්තුවේ (ASI) පුරාවිද්‍යාඥ කේකේ මොහොමඩ්ගේ මූලිකත්වයෙන් ද මෙහි කැනීම් සිදුකරන ලදී. අශෝක ස්තම්භ ශීර්ෂයක නටබුන් හමුවීම හේතුවෙන් මුල් කේසරියා ස්තූපය අශෝක (ක්‍රි.පූ. 250 පමණ) රජ සමයට අයත් යැයි සැලකේ.
වෛශාලියෙහි ලිච්ඡවීන් විසින් බුදුන් වහන්සේගේ පාත්‍රා ධාතුව නිදන් කර තැනූ ස්තූපය පිළිබඳ වන විස්තරය හා මෙම ස්ථානය සැසඳෙන බැවින් ස්තූප ගොඩැල්ලේ මුල්ම ඉදිකිරීම් බුද්ධ කාලයට අයත් විය හැක.
වර්තමානයේ දක්නට ඇති ස්තූපය ක්‍රි.ව. 200 සහ 750 අතර කාලයේ ගුප්ත රාජවංශ යුගයට අයත් ය. ප්‍රදේශයේ ජනයා මෙම ස්තූපයට "දේවාලය" යැයි වහරති.
ඉන්දීය පුරාවිද්‍යා අධිකාරිය විසින් මෙම ස්තූපය ජාතික වැදගත්කමක් ඇති ස්මාරකයක් ලෙස ප්‍රකාශයට පත්කොට ඇත. සංචාරක ආකර්ෂණයට ලක් වූ ස්ථානයක් වුවද, කේසරියාව තවදුරටත් සංවර්ධනය කළ යුතුව ඇති අතර, ස්තූපයේ විශාල පෙදෙසක් තවමත් වනගහනයෙන් වැසී ඇත.
ඉස්ප්‍රෙස්සෝ
ඉස්ප්‍රෙස්සෝ යනු  ඉතාලියානු සම්භවයක් සහිත කෝපි වන අතර, පීඩනයට පත් කෙරුණු සහ  නැටීමට කිට්ටු ජලය කුඩා ප්‍රමාණයක් සිහින් ලෙසින් කුඩු කර ගත් කෝපි ඇට තුලින් තෙරපා යැවීමෙන් හෝ බලෙන් යැවීමෙන් පෙරා ගනු ලැබෙයි. වෙනත් ක්‍රම භාවිතයෙන් පෙරා ගන්නා කෝපි පානයන්ට වඩා ඉස්ප්‍රෙස්සෝ සාමාන්‍යයෙන් ඝණ බවක් දක්වමින්, අවලම්බිත සහ ද්‍රාවිත ඝණ කොටස් අධික සාන්ද්‍රණයක් සහිතව පවතින අතර, එය මත ක්‍රීමා (ක්‍රීම් වැනි සංගතභාවයකින් යුතු පෙණ) දක්නට ලැබේ.